Donirana forenzička oprema MUP-u Srbije\nMinistar unutrašnjih poslova u Vladi Republike Srbije Aleksandar Vulin prisustvovao je danas sa ambasadorom Savezne Republike Nemačke u Srbiji Tomasom Šibom i stalnom predstavnicom UNDP za Srbiju Fransin Pikap, prezentaciji forenzičke opreme koja je donirana Nacionalnom centru za kriminalističku forenziku MUP-a.\nVulin je tom prilikom podsetio na to da je srpska policija rešila svih pet mafijaških ubistava koja su se dogodila prošle godine, dodavši da to ne bi bilo moguće bez obučenih ljudi i bez izuzetno opremljenih balističkih i forenzičkih laboratorija.\nZahvaljujući velikodušnoj podršci UNDP i Vlade Savezne Republike Nemačke - možemo da kažemo da pripadnici srpske policije, koji se bave istragama, ne zaostaju za svojim kolegama u bogatijim i razvijenijim zemljama, poručio je Vulin.\nPrema njegovim rečima, zahvaljujući današnjoj i prethodnim donacijama, srpska policija može da reši i najteže zločine i uđe u trag skoro svakom zločincu.\nMinistar je ukazao na to da je kriminal globalni problem na koji se mora reagovati kroz saradnju.\nPomoć UNDP i Vlade Savezne Republike Nemačke govori u prilog činjenici da je Srbija prepoznata kao pouzdan i siguran partner, kao partner na koga se može i treba računati, zaključio je ministar.\nŠib je istakao da je ta zemlja, zajedno sa Francuskom i Evropskom unijom, posvećena unapređenju kapaciteta za sprovođenje zakona u oblasti borbe protiv svih vrsta kriminala.\nTa podrška je deo regionalne mape puta koju su podržali šefovi vlada država na Zapadnom Balkanu 2018. godine i ona se bavi svim aspektima kontrole malokalibarskog i lakog naoružanja, objasnio je Šib.\nOn je dodao da je današnja donacija deo šireg regionalnog projekta, koji Nemačka finansira sa više od 5,5 miliona evra.\nAmbasador je ocenio da će sprovođenje regionalne mape puta za kontrolu malokalibarskog i lakog naoružanja značajno doprineti unapređenju regionalne saradnje u borbi protiv kriminala i da će biti od pomoći Srbiji na putu ka EU.\nStalna predstavnica UNDP za Srbiju Fransin Pikap istakla je da su obe adaptirane prostorije opremljene visokotehnološkom forenzičkom opremom za balističko veštačenje.\nZahvaljujući podršci Vlade Nemačke, i u partnerstvu sa SEESAC, UNDP pomaže Ministarstvu unutrašnjih poslova da unapredi standarde rada i operativne procedure, posebno istražni proces i lanac čuvanja dokaza, kako bi se osigurale blagovremene presude za krivična dela počinjena vatrenim oružjem, objasnila je Pikap.\nOna je navela da će savremena oprema za uviđaje i forenzičko-balistička veštačenja, koja je danas predata Nacionalnom centru za kriminalističku forenzinku, doprineti da policijski službenici brže i efikasnije prikupljaju i analiziraju dokaze, obavljaju veštačenja i čuvaju dokazni materijal, radeći u skladu sa međunarodnim standardima.\nNa ovaj način stvaramo bezbednije okruženje za sve ljude u Srbiji i u regionu i dajemo doprinos postizanju ciljeva održivog razvoja, posebno onih koji pozivaju na mir, pravdu i jake institucije i ravnopravnost polova, poručila je Pikap.\nPikap je naglasila da je Srbija ostvarila značajan napredak na ispunjavanju ciljeva navedenih u mapi puta za kontrolu naoružanja na Zapadnom Balkanu, uključujući unapređenje pravnog okvira i jačanje kapaciteta i bolje razumevanje uticaja vatrenog oružja na nasilje u porodici i rodno zasnovano nasilje.


Izvor: Nezavisne Novine, 13.Sep.2017, 15:07\nMADRID - Premijer Španije Marijano Rahoj insistira da se narod Katalonije suzdrži od izlaska na planirani referendum o nezavisnoti, koji je nazvao neustavnim.\n"Ako bilo ko bude insistirao da izađete na glasanje, nemojte, jer se referendum ne smije održati, to bi bio apsolutno nelegalan čin", rekao je Rahoj.\nKoalicija koja trenutno vlada Katalonijom zalaže >> Pročitaj celu vest na sajtu Nezavisne Novine << se za nezavisot i saopštila je da će referendum o nezavisnosti planiran za 1. oktobar biti održan uprkos odluci Ustavnog suda Španije da se referendum odloži dok sudije ne donesu konačnu odluku o legalnosti referenduma, piše AP.\nMadrid -- Premijer Španije Marijano Rahoj insistira da se narod Katalonije suzdrži od izlaska na planirani referendum o nezavisnoti, koji je nazvao neustavnim. Rahoj se bori da zaustavi referendum i apeluje da Katalonci ignorišu pozive da izađu na referendum. "Ako bilo ko bude insistirao da...


Neophodna reforma penzionog sistema u BiH - Klix.ba\nNeophodna reforma penzionog sistema u BiH\n8.12.2009. u 11:02\nSarajevska berza vrijednosnih papira želi pokrenuti aktivnosti koje će imati za cilj ubrzanje reformi u mnogim sektorima u Federaciji BiH. Jedna od najznačajnijih reformi je ona koju je nužno provesti u sistemu penzionog osiguranja.\nOsim utjecaja na promjene u socijalnom sektoru, reforma penzionog osiguranja imat će značajne implikacije i na razvoj tržišta kapitala. Uvođenjem novih načina finansiranja penzionog sistema, odnosno pojavom novih vrsta penzionih fondova sa značajnim finansijskim sredstvima, otvara se mogućnost obimnog investiranja tih sredstava u vrijednosne papire.\nReforma penzionog sistema u BiH je počela 1998. godine i rezultirala je pomjeranjem starosnih granica penzionisanja, eliminiranjem svih prava koja nisu diretno vezana za penzije i uvođenjem isplatnog koeficijenta koji isplatu penzija vezuje za prikupljena sredstva.\nProjekt Svjetske banke reforme socijalnog sektora (SITAP), omogućio je kreiranje Strategije penzionog sistema u FBiH i RS-u, te Nacrta Zakona o dobrovoljnim penzionim fondovima. Za razliku od RS-a, gdje je Zakon usvojen u februaru, a podzakonski akti u drugoj polovini 2009., u Federaciji BiH Zakon još nije razmatrala Vlada.\nU saradnji s USAID-ovim projektom PARE , SASE organizuje sastanak s relevantnim činiocima koji mogu utjecati na to da se stvari pokrenu i u Federaciji BiH. ''Ukoliko dođe do početka registracije i funkcioniranja penzionih fondova u RS-u, kako se najavljuje početkom 2010. godine, bez istog procesa u FBiH će doći do daljnjeg raslojavanja i distorzije na tržištu rada te produbljivanja razlika između tržišta kapitala FBiH i RS-a'', kazao je Zlatan Dedić, direktor SASE-a.\nTo znači da će zaposleni (i poslodavci) u jednom entitetu imati opciju uključivanja u penzione fondove, što u drugom neće biti slučaj. Dobrovoljni penzioni fondovi će kao institucionalni fondovi biti značajan faktor povećanja prometa i likvidnosti na tržištu kapitala.\nStrategija reforme penzionog sistema u FBiH i RS-u predviđa uvođenje dobrovoljnih dopunskih privatnih penzionih fondova kao dopunu javnom sistemu penzionog osiguranja. U praksi to znači da će poslodavci i zaposleni moći da se učlanjuju u privatne penzione fondove na dobrovoljnoj osnovi.\nFondovima će upravljati društva za upravljanje. Iako je bilo i suprotnih ideja, odustalo se od uvođenja obaveznog dopunskog penzionog osiguranja (“drugi stub” prema klasifikaciji Svjetske banke/Čileanskom modelu).\n''U Federaciji BiH je neophodno da po hitnom postupku Vlada i Parlament Federacije BiH razmatraju Zakon o dobrovoljnim penzionim fondovima. U sklopu Komisije za vrijednosne papire Federacije BiH treba pripremiti kapacitete za registraciju i nadzor dobrovoljnih penzionih fondova i društava za upravljanje. U javnoj kampanji potrebno je informirati i edukovati javnost o suštini ovih fondova kako bismo spremni dočekali kampanju privatnih penzionih fondova kada se pojave'', ističe Amil Kamenica, finasijski konsultant u USAID PARE projektu.\nReforma penzionog sitema je sigurno jedna od najtežih reformi tranzicijskog puta i predstavlja veliki izazov za sve, što podrazumijeva i blisku saradnju i koordinaciju s odgovarajućim institucijama u drugom entitetu.\nŽestok udarac 612\nprije 13h 41m 61


Rezultati pretrage: "" (19)\nPriznanja za kompanije sa natprosječnim pokazateljima poslovanja\nU prostorijama Vanjskotrgovinske komore BiH danas je održana konferencija za medije povodom realizacije projekta\nBBI banka i Vlada Bosansko-podrinjskog kantona osigurali 18,9 miliona KM za privredu\nBosna Bank International (BBI) i Vlada Bosansko-podrinjskog kantona Goražde omogućile su povoljnu finansijsku liniju za privredne subjekte sa područja BPK. Tim povodom Emir Oković, premijer Bosansko-podrinjskog kantona i Edin Brkić, direktor Sektora za poslovanje sa pravnim licima BBI banke, potpisali su danas ugovor o poslovnoj saradnji\nU glavnom gradu Makedonije, Skoplju, pod motom “Povezanost regije” održava se 6. Samit 100, vodeća biznis inicijativa u regionu, koja okuplja poslovne lidere Jugoistočne Evrope. Organizatori ovogodišnje konferencije su: Bosna Bank International (BBI), ASA Group, Atlas Foundation, Hrvatska udruga poslodavaca, Srpska asocijacija menadžera i Združenje Manager iz Slovenije\nObjavljen Javni poziv za subvencioniranu Liniju Općine Novo Sarajevo\nJavni poziv privrednicima sa područja Općine Novo Sarajevo da apliciraju za subvencioniranu liniju BBI banke i Općine Novo Sarajevo objavljen je u dnevnim novinama i na web stranici BBI banke., prenosi INS.\nBBI: Finansiranje za privrednike iz Općine Novo Sarajevo po stopi 0,49 posto\nBosna Bank International (BBI) i Općina Novo Sarajevo omogućile su povoljnu finansijsku liniju za privredne subjekte sa područja Novog Sarajeva. Tim povodom Nedžad Koldžo, načelnik Općine Novo Sarajevo i Amer Bukvić, direktor BBI banke, potpisali su danas ugovor o poslovnoj saradnji.


Regionalni program stambenog zbrinjavanja – UNHCR Serbia\nRegionalni program stambenog zbrinjavanja (RSP) je višegodišnja zajednička inicijativa partnerskih zemalja (Bosna i Hercegovina, Hrvatska, Crna Gora i Srbija) koju podržava međunarodna zajednica i koja za cilj ima zatvaranje poglavlja dugotrajnog raseljavanja u regionu. Razvijen je u partnerstvu između partnerskih zemalja i OEBS-a, UNHCR-a i Evropske komisije. Cilj RSP-a je da doprinese rešavanju produžene krize raseljavanja najugroženijih izbeglica i raseljenih lica sa teritorija bivše Jugoslavije nakon sukoba koji su trajali od 1991. do 1995. godine, uključujući interno raseljena lica u Crnoj Gori od 1999. godine. Program je sastavni deo „Sarajevskog procesa za izbeglice i raseljena lica“, koji je pokrenut 2005. godine na Regionalnoj ministarskoj konferenciji o povratku izbeglica. Proces je ponovo pokrenut u martu 2010. godine na konferenciji Beogradu i partnerske zemlje su se ponovo obavezale u skladu sa Beogradskom deklaracijom iz novembra 2011. godine (takozvana „Zajednička deklaracija“) da će dati doprinos u rešavanju dugotrajne situacije raseljenja najugroženijih korisnika – izbeglica i raseljenih lica – nakon sukoba na teritoriji bivše Jugoslavije u periodu od 1991. do 1995. godine, uključujući i interno raseljena lica u Crnoj Gori od 1999. godine.\nProgram se sprovodi paralelno u četiri partnerske zemlje. Stambena rešenja koja će biti obezbeđena uključuju:\n• Osiguranje stambenih jedinica i kuća u vidu izgradnje, rekonstrukcije, obnove ili kupovine;\n• Dodelu građevinskog materijala;\n• Osiguranje stanovanja u ustanovama socijalne zaštite.\nU novembru 2020. godine, Skupština donatora RSP fonda odobrila je 31 potprojekat u okviru kojih bi trebalo da se obezbede trajna stambena rešenja za oko 11.800 najugroženijih porodica u partnerskim zemljama – odnosno za više od 36.000 lica. Od ukupno procenjenih troškova od 289 miliona evra, doprinos donatora iznosi 237 miliona evra (82%), dok doprinos partnerskih zemalja iznosi 52 miliona evra (18%).\nOčekuje se da će se u okviru Regionalnog programa stambenog zbrinjavanja u Srbiji obezbediti trajna rešenja za izbeglice u vidu lokalne integracije. Programom će biti obuhvaćeno ukupno 7.629 ugroženih izbegličkih domaćinstava (ili 22.443 lica).\nUkupni troškovi državnog projekta stanovanja u Srbiji u okviru Zajedničkog programa procenjuju se na 165 miliona evra, što je 56% ukupno procenjenih troškova programa RHP u sve četiri partnerske zemlje. Srbija se obavezala da će obezbediti 33,5 miliona evra kao nacionalni doprinos za implementaciju projekta. Od novembra 2020. godine, obezbeđeno je više od 5.500 stambenih rešenja. Program RHP u Srbiji treba da bude završen u junu 2022. godine i do tog datuma svim izabranim korisnicima programa RHP biće rešeno stambeno pitanje.\nNajveći donator u okviru programa RSP-a je EU, a zapažene doprinose dale su i vlade SAD-a, Nemačke, Italije, Norveške, Švajcarske, Danske, Turske, Luksemburga, Kipra, Rumunije, Slovačke, Češke i Mađarske.\nViše informacija o Regionalnom programu stambenog zbrinjavanja u Republici Srbiji možete naći ovde.


Uhapšeni pomagači ubica Gorga Darmanovića | Analitika - Informativni Portal\nUhapšeni pomagači ubica Gorga Darmanovića\nObjavljeno: 11. 06. 2018 - 11:22 Promjenite veličinu teksta: A A A\nKako se navodi u saopštenju MUP, policija je uhapsila dvojicu osumnjičenih zbog sumnje da su izvršili krivično djelo pomaganje pri izvršenju krivičnog djela ubistvo.\n“Oni su osumnjičeni da su 6. maja u Novom Beogradu pomogli sada pokojnom D. S. (71) iz Kruševca i još jednoj za sada nepoznatoj osobi u izvršenju krivičnog djela ubistvo G. G. D. (58). Osumnjičeni su, uz krivičnu prijavu, privedeni Višem javnom tužilaštvu u Beogradu”, navodi se u saopštenju.\n“Takođe, prilikom pretresa stanova koje koriste osumnjičeni pronađeno je još jedno lice za koje se sumnja da je izvršilo krivično djelo falsifikovanje isprave. Nakon izvršenih provjera, utvrđeno je da se radi o licu za kojim postoji međunarodna potjernica zbog izvršenog krivičnog djela ubistvo na području Bosne i Hercegovine“, rekao je direktor policije Vladimir Rebić.\nDarmanović, koji je imao crnogorska dokumenta, a inače je rođen u Johanezburgu, bio je povezan sa narko klanovima iz ovog grada.


CINS: Radoica Milosavljević među 27 donatora prostorija SNS-a na Novom Beogradu - Dijalog.net\nNaslovna Politika CINS: Radoica Milosavljević među 27 donatora prostorija SNS-a na Novom Beogradu\nPostavljeno 14. February 2019.\nBeograd, 14. februar 2019. – Prostorije Srpske napredne stranke na Novom Beogradu kupilo je 27 donatora, većinom iz Kruševca, nakon čega su ih poklonili stranci, pokazuju nova dokumenta do kojih je došao Centar za istraživačko novinarstvo (CINS).\nReč je o direktorima škola i javnih preduzeća, lokalnim funkcionerima i privrednicima, a među njima je i Radoica Milosavljević, koji je privatizovao više medija u Srbiji, a za koga se do sada samo nagađalo da je povezan sa naprednjacima.\nKonzorcijum od 27 ljudi, kako se navodi u dokumentima koja su objavljena na sajtu stranke nakon teksta CINS o ovoj nedozvoljenoj donaciji, formiran je ugovorom u septembru 2016.\nZa predstavnika konzorcijuma je izabran Velibor Jovanović, odbornik SNS, koji je ovlašćen da na licitaciji otkupi prostorije firme Vetfarm koja se nalazi u stečaju.\nJovanović je trebalo da za otkup dokumentacije i depozit za učešće na oglasu uplati više od 12 miliona dinara.\nIz ugovora se ne vidi koliko je ko donirao novca, ali je navedeno da će se vlasništvo nad prostorijama deliti prema visini uplaćene sume, za šta su članovi konzorcijuma dobili i priznanice.\nNakon kupovine, Jovanović je ovlašćen da nepokretnost upiše na svoje ime.\nJovanović je u oktobru 2016, dve nedelje nakon formiranja konzorcijuma, otkupio prostorije na Novom Beogradu za nešto manje od 31 milion dinara, odnosno oko 250 hiljada evra.\nOdluku o poklanjanju prostorija, za pet puta veću vrednost od kupljene, konzorcijum je doneo u novembru 2017. godine.\nReč je o donaciji od 156 miliona dinara – oko 1,3 miliona evra – koja prevazilazi limit dozvoljen Zakonom o finansiranju političkih aktivnosti pa bi, ukoliko se povede sudski postupak, prostorije SNS mogle biti oduzete.\nOznakeCINSistraživačko novinarstvoRadoica MilosavljevićSrpska napredna stranka\nPrethodno Preteća pisma upućena organizacijama civilnog društva\nSledeće Venecuela je na ivici\nBerlin, 18. oktobar 2019. – Mladi novinari i novinarke iz severne Afrike, zapadnog Balkana…\nČečen: Hapšenje čoveka iz Krušika je drastičan pokazatelj nedemokratske prirode vlasti\nBeograd, 15. oktobar 2019 . – Hapšenje čoveka iz Krušika koji je dostavio dokumentaciju i …\nTop Tags Srbija i Evropska unija evropske integracije lokalna samouprava vladavina prava konkurs OCD Vlada Republike Srbije mladi Politika Društvo Civilno društvo Pravosuđe mediji Evropska komisija Evropska unija


Tošić: Jahorina ima kapacitet da živi 365 dana | Trebevic.net\nTošić: Jahorina ima kapacitet da živi 365 dana\nLjetna sezona na Jahorini svečano će biti otvorena festivalom „Jahorina 365 fest“, koji će na ovoj planini biti održan od 29. juna do 1. jula, rekao je Srni direktor Turističke organizacije grada Istočno Sarajevo Igor Tošić.\nTošić je istakao da festival predstavlja spoj zabavnih i sportskih manifestacija – od koncerata i di-džej žurki, biciklističkih trka i takmičenja, do trka u štiklama, a biće organizovana i vožnja kvadovima, kao i pokazni let paraglajderom.\nTošić je rekao da će festival svečano biti otvoren u petak, 29. juna u 16.00 časova, kada će biti uručene zahvalnice zaslužnim za proteklu uspješnu sezonu, a poslije toga slijede di-džej žurka i koncert pop pjevačice Severine.\nTošić je rekao da će u subotu, 30. juna, koncert održati Petar Grašo, kao i Leksington bend. Večernji koncerti će biti održavani na platou ispred hotela „Bistrica“, a koncert Petra Graše, koji će biti po danu, u subotu 30. juna, biće na platou „Poljice“.\n„Poslije veoma uspješne zimske sezone, sa istom energijom želimo maksimalno da usmjerimo sve naše kapacitete na ljetnu, kako bi bila što uspješnija. S tim u vezi, Ministartsvo trgovine i turizma Republike Srpske, Olimpijski centar `Jahorina` i Turistička organizacija su krenuli u organizaciju događaja povodom otvaranja ljetne sezone“, naveo je Tošić.\nOn je ocijenio da Jahorina ima kapacitet da živi i radi cijelu godinu, te da se i teži ka tome.\nU tom pogledu, kaže Tošić, i hoteli su ponudili niže cijene aranžmana tokom festivala, tako da je moguće za 29 KM rezervisati dva noćenja.\n„Sve ide preko agencije `Sol Azur` koja je zadužena za realizaciju ovog projekta i preko nje se može rezrevisati smještaj i karta za koncerte. Cijena karte za koncerte Severine i Legsington benda iznosi 20 KM, a koncert Petra Graše je besplatan“, rekao je Tošić.\nOn je naveo da se karte mogu kupiti putem sajta kupikartu.ba, a za nekoliko dana biće u prodaji i na lokacijama u Istočnom Sarajevu i na Jahorini.\nTošić je najavio da će u julu biti organizovani fudbalski i košarkaški kampovi „Crvene zvezde“ i „Partizana“, kao i fudbalski kamp „Koroman“ koji počinje 1. jula.\n„Poslije toga, 29. jula biće organizovna međunarodna trka `Jahorina ultra trejl`koja će okupiti oko 25 zemalja učesnika i to sigurno potvrđuje da je Jahorina prepoznata kao ozbiljna destinacija za ljeto“, istakao je Tošić.\nOn je najavio i da će ženska Odbojkaška reperezentacija Srbije dio priprema odraditi na olimpijskoj ljepotici Jahorini.\nTošić je dodao da je za ljetnu sezonu važan i završetak izgradnje vještačkog jezera koji se nalazi na vrhu Jahorine, a koji će poslužiti i kao akumulacija za sistem vještačkog osnježavanja tokom zimske sezone.\nOn je rekao da Turistička organizacija Istočno Sarajevo koristi svaku priliku da bi promovisala ponudu koja je bogata, zanimljiva i raznovrsna.\n„S tim u vezi, redizajniran je i sajt koji je urađen po najsavremenijim standardima, jer je želja da se prati ekspanzija razvoja turizma i posjećenost grada, kako bi na jednom mjestu sve bilo predstavljeno. Na našem sajtu istocnosarajevo.travel zainteresovani će moći da pronađu ažurirane i korisne informacije“, zaključio je Tošić.\nVelika akcija čišćenja Jahorine...\nPostanite volonter, prijavite se!...\nJahorini ”turistički Oskar” za...\nPotpisan ugovor o izgradnji...\nOtvoren “Jahorina ekonomski forum...\nSutra počinje “Јahorina ekonomski...\nPotpisan ugovor o izgradnji gondole na Јahorini Postanite volonter, prijavite se! T R I ,... Velika akcija čišćenja Jahorine 5. juna (FOTO) Jahorini ”turistički Oskar” za 2018. godinu\nPotpisan ugovor o izgradnji gondole na Јahorini Jahorini ”turistički Oskar” za 2018. godinu Postanite volonter, prijavite se! T R I ,... Velika akcija čišćenja Jahorine 5. juna (FOTO)


Ovaj švedski grad biće potpuno PREMEŠTEN | Skandalozno\nKoštaće MILIJARDU DOLARA: Ovaj švedski grad biće potpuno PREMEŠTEN! – VIDEO\nKiruna je švedski gradić koji se nalazi na samom obodu arktičkog kruga i broji nešto više od 18.000 stanovnika, a činjenica da će uskoro biti premešten tri kilometara istočno nema ništa zajedničko sa klimatskim promenama.\nKiruna je osnovana 1900. godine od strane državnog rudarskog preduzeća i od tada više od jednog veka opstaje kao industrijski grad.\nDanas se grad nalazi u situaciji da su njegovi temelji ugroženi jer se rudnicima koji se nalaze u neposrednoj blizini produbljuju kopovi ispod površine samog mesta koji direktno prete da ugroze stanovništvo Kirune.\nfoto: YouTube – Kiruna se nalazi na samom obodu arktičkog kruga\nRudarska firma „LKAB“ je odlučila da uloži više od milijardu dolara u projekat preseljenja celokupnog stanovništva Kirune na novu lokaciju.\nProces preseljenja će se vršiti u fazama i u septembru 2014. već se pristupilo izgradnji zgrade Gradske skupštine na novoj lokaciji. Erika Lindblad, predstavnica rudarske firme koja sprovodi projekat, izjavila je da će stanovništvo biti preseljeno u narednih nekoliko godina, a 400 porodica se već preselilo.\nNeke građevine poput gradske crkve koja je 2001. proglašena najlepšom građevinom u Švedskoj i toranj sa satom biće u celini prebačene na novu lokaciju, ali će većina zgrada biti srušena i ponovo sagrađena u novonapravljenom gradu.\nOva kompanija će od stanovnika otkupiti njihove postojeće kuće po višoj ceni od tržišne.\nOvo nije prvi put da se jedan grad izmešta na drugu lokaciju. Između 1919. i 1921. godine u Americi je premešten grad Hibing, inače rodno mesto Boba Dilana.\n(Skandalozno.rs, Izvor: blic.rs, NY Times)\nBudite prvi sa komentarom na članku "Koštaće MILIJARDU DOLARA: Ovaj švedski grad biće potpuno PREMEŠTEN! – VIDEO"


„Majke & snajke karavan“ u Nišu, Leskovcu i Vranju - JUGPRESS\n„Majke & snajke karavan“ u Nišu, Leskovcu i Vranju\nOd petka 24. juna „Majke & snajke karavan“ obilazi Srbiju, a prvog vikenda sa Rašom i ekipom Kurir televizije druže se građani Niša, Leskovca i Vranja. Građane očekuje nesvakidašnja zabava koja podrazumeva druženje s vrhunskim kuvarom i voditeljem popularne emisije Rašom Vlačićem, uz degustaciju njegovih specijaliteta i različite poklone.\nKaravan kreće s juga, u jednom gradu se zadržava jedan dan, a druženje s građanima planirano je od 17 do 19 časova. U petak, 24. juna Karavan stiže u Niš na Trg Kralja Milana, narednog dana u Leskovac na plato ispred Leskovačkog kulturnog centra, a u nedelju u Vranje na šetalište Kralja Stefana Prvovenčanog. Nakon toga, u utorak 28. juna posećuje Beograd, zatim od 1. jula obilazi Čačak, Zlatibor i Kragujevac, a trećeg vikenda od 8. jula posetiće Smederevo, Jagodinu i Bor. Poslednja destinacija Karavana biće Beograd 16. jula.\n„Majke & snajke karavan“ nastao je iz popularnog kulinarskog takmičenja „Majke & snajke“, koje vode Seka Aleksić i Raša Vlačić, a koje se emituje na Kurir televiziji radnim danima od 18 časova.\n– “Majke i snajke” su mnogo više od emisije o kulinarstvu. To je priča o ljudima koji žele da pokažu šta umeju, čije priče se prepričavaju, a recepti prepisuju. Emisija ima svoja pravila koja se odnose na broj učesnika, a naša želja je da svima omogućimo da dožive čari ovog uzbudljivog šoua. Svi koji to budu želeli, dobiće priliku da stanu pred kamere, a sve ostale pozivamo da uživaju u nesvakidašnjoj zabavi i poklonima – kažu organizatori Karavana iz tima Kurir televizije.


U Srbiji preminulo još šest osoba, novoobolelih 250, ukupan broj zaraženih 3.630 - 12.04.2020, Sputnik Srbija\nU Srbiji je preminulo još šest osoba od posledice infekcije virusa korona. Registrovano je 250 novoobolelih te se ukupan broj zaraženih popeo na 3.630. 12.04.2020, Sputnik Srbija\n15:17 12.04.2020 (Osveženo: 15:58 12.04.2020)\n© Sputnik / Dejan SimićKlinika za infektivne i tropske bolesti, tabla\nPreminule su tri osobe muškog pola i tri osobe ženskog pola, a prosečne starosti je 57,5 godina.\nOd poslednjeg izveštaja objavljenog 11. aprila do danas testirani su uzorci 1.913 osoba od kojih je 250 pozitivno.\nZamenica direktora Instituta Batut Darija Kisić Tepavčević je saopštila da je hospitalizovano ukupno 2.684 pacijenata, a da je na respiratoru ukupno 146 pacijenata.\nZaražena 44 korisnika doma za stare\nVirus korona potvrđen je kod 44 korisnika doma za stare i kod 25 zaposlenih u tim ustanovama, rekla je Kisić Tepavčević.\nOna je navela da su sprovedene hitne mere kako bi se suzbila infekcija.\nKorona prisutna u skoro svim gradovima\nVirus korona je prisutan u skoro svim gradovima u Srbiji, tako da se više i ne može koristiti termin žarište određenog dela zemlje, rekla je Kisić Tepavčević.\nUpitana o novim žarištimaa Kovin i Pančevo, ona je rekla da gotovo nijedan region nije pošteđen i da je virus prisutan u skoro svim gradovima.\n„Čitava naša zemlja je u ovom momentu žarište“, rekla je ona, ali istakla da je situacija u borbi sa virusom pod kontrolom.\nOdgovarajući na pitanja novinara poslata mejlom, a koja se tiču navoda o povratku dece u školske klupe, ona je rekla da na Kriznom štabu o konkretnom datumu nastavka školske godine, kao i da će odluka koja bude donet biti najbolja za decu.\n„Moramo biti svesni da će se doneti onakva odluka koja je najbolja za našu decu. Takva da najmanje izložimo decu riziku, a što je još bitnije da ne prenesu infekciju među populacijom starijih. Pričaćemo o tome narednih nedelja kada ćemo tačno definisati kakvi bi bili vremenski okviri“, rekla je ona.


Kancelarija za Kosovo i Metohiju najoštrije je osudila odluku prištinskih vlasti da ministru bez portfelja zaduženom za Kosovo i Metohiju Aleksandru Vulinu danas, na Veliki Petak, ne odobre da prisustvuje bogosluženju u crkvi Uspenja presvete Bogorodice u Đakovici, zajedno sa još 120 raseljenih Đakovčana.\n- Ponovo su vlasti u Prištini pokazale da se politika aparthejda i zabranjenenih gradova za Srbe na Kosovu i Metohiji nastavlja. Kao i na Badnje veče, Srbima raseljenim iz Đakovice, zabranjeno je da na Veliki Petak budu sa svojim ministrom i obidju svoju crkvu u predvečerje najvećeg hrišćanskog praznika - saopštila je Kancelarija za Kosovo i Metohiju.\nKancelarija je pozvala medjunarodnu zajednicu da konačno stane na put samovolji Prištine i omogući ministru Vulinu i raseljenim Srbima da posete Đakovicu.\n- Jer, ovo je više nego jasna poruka da prištinske privremene institucije ne žele Srbe u Đakovici. Đakovica je za Srbe zabranjen grad, jer neko ne želi ni podsećanje da je 12.000 Srba pre sukoba u Pokrajini živelo u tom gradu, a sada su ostale samo četiri starice - navedeno je u saopštenju.\nKancelarija za Kosovo i Metohiju zahteva od medjunarodne zajednice da učini sve kako bi se ukinuo poslednji aparthejd na tlu Evrope, gde je sloboda kretanja jedna od osnovnih vrednosti civilizovanog društva.


Migrante prebaciti u prihvatne centre na Zapadnom Balkanu! - Smedia\nMigrante prebaciti u prihvatne centre na Zapadnom Balkanu!\nAUSTRIJA, sa još nekoliko zemalja radi na planu rešavanja migrantskog problema, potvrdio je kancelar ove države Sebastijan Kurc, u izjavi državnoj televiziji ORF. Kako je objasnio, ključni potez u ovoj strategiji, koja je, kako ocenjuju pojedini zapadni mediji, najradikalnija do sada, jeste osnivanje centara za prihvat migranata U Evropi, ali van Evropske unije.\nPoslednjih dana se u austrijskim medijima pominje Albanija kao zemlja koja bi mogla da osnuje takve centre. Upitan o tome, Kurc je lakonski odgovorio: "Videćemo". Osim Albanije, evropske države koje nisu u EU, jesu zemlje Zapadnog Balkana, uključujući Srbiju.\nIdeja je, dakle, da migranti iz Afrike, Azije i sa Bliskog istoka,...


VIŠKOVIĆ: Ministre i direktore neće moći da sačuvaju stranke | Banjaluka.net\nPredsjednik Vlade Republike Srpske Radovan Višković poručio je da ministre, direktore javnih preduzeća i ostale rukovodioce neće moći na funkcijama da sačuvaju stranke iz kojih dolaze, već isključivo rezultati koje naprave.\nVišković je za “Glas Srpske” naglasio da javna preduzeća moraju biti profitabilna da od njih imaju koristi i Republika Srpska i njeni građani, a ne samo oni koji su u tim preduzećima zaposleni i direktori.\nGovoreći o mjerama iz usvojenog programa ekonomskih reformi, premijer Srpske je naveo da je jedna od njih zakon o dječijoj zaštiti koji je direktna podrška poslodavcima, kao i da će biti predloženo da se ne oporezuje dio dobiti koji se reinvestira u novu proizvodnju i zapošljavanje.\nOn je najavio i izmjene zakona o inspektoratu i davanje posebnih ovlašćenja određenom broju inspektora jer se dešavalo da pojedini inspektori urade stotinu kontrola mjesečno, a 80 odsto budu samo formalne kontrole.\n– Naš osnovni cilj je da povećanjem produktivnosti i konkurentnosti naše privrede dovedemo do povećanja plata i time pošaljemo poruku našim ljudima da ovdje vrijedi ostati jer sigurno da odlazak u inostranstvo nije najsrećnije rješenje – rekao je Višković.\nOn je izrazio žaljenje što poslodavci nisu na mjeru Vlade o povećanju neoporezivog dijela plate, čime su radnici dobili povećanje plata od 30 KM, reagovali tako da oni povećaju plate za 15 ili 20 KM, već postoje informacije da su pojedini tražili od radnika da im se vrati i tih 30 KM.\nVišković je naglasio da još ne postoji nikakva odluka u vezi sa PDV-om, te smatra da bez diferencirane stope ne dolazi u obzir povećanje PDV-a.\n– Nema logike da bude ista poreska stopa za, na primjer, hranu za bebe i luksuzne automobile. Ako se bude išlo u tom pravcu, a odluku o tome ne može donijeti sama Republika Srpska ili njena Vlada, onda se moraju onemogućiti zloupotrebe, jer se ne smije dozvoliti da se smanji poreska stopa na osnovne životne namirnice, a da njihova cijena ostane ista – kaže Višković.\nRADOVIĆ: Istraživanja pokazuju da SDS ima najveći rast u gradu od svih partija\nDarko Banjac na izbornim skupštinama NPS-a u Loparama i Ugljeviku\nSELAK: Teslić je bastion SPS-a


PALMA : AKO SE AMERIKANCI UKLJUČE U BRISELSKI DIJALOG TRAŽIĆEMO DA SE UKLJUČI I RUSIJA | Info centrala\nNaslovna Istaknuto PALMA : AKO SE AMERIKANCI UKLJUČE U BRISELSKI DIJALOG TRAŽIĆEMO DA SE UKLJUČI...\nPALMA : AKO SE AMERIKANCI UKLJUČE U BRISELSKI DIJALOG TRAŽIĆEMO DA SE UKLJUČI I RUSIJA\nPredsednik Jedinstvene Srbije Dragan Marković Palma, nakon razgovora u sedištu u Moskvi, u Rusiji vladajuće Jedinstvene Rusije, sa visokim funkcionerom te stranke Sergejem Železnjakom, uručio poklon za Vladimira Putina, bokserske rukavice i fudbalski dres na kome piše SRBIJA PUTIN.\n„Kosovski Albanci traže da se u dijalog Beograda i Prištine uključe i Amerikanci. Ako bi se to dogodilo, Srbija će tražiti i da se Rusija uključi u dijalog u Briselu“ , izjavio je u Moskvi predsednik Jedinstvene Srbije Dragan Marković Palma, u razgovoru sa visokim funkcionerom Jedinstvene Rusije, Sergejem Železnjakom, u sedištu te stranke u glavnom gradu Rusije.\n„Jedinstvena Srbija i Jedinstvena Rusija imaju mnogo programskih sličnosti. Mi smo protiv ulaska Srbije u NATO pakt, protiv smo legalizacije homoseksualnih brakova. Za Jedinstvenu Srbiju, kao i Jedinstvenu Rusiju, porodica je stub svega. Takođe Srbija i Rusija se bore za pravdu svuda u svetu. Rusija je Srbiji mnogo pomogla u svim svetskim organizacijama. Jedinstvena Srbija se zalaže za ulazak Srbije u Evropsku uniju, ali dostojanstveno, Protiv smo Haškog tribunala, zato što se tamo sudilo i sudi samo Srbima, a oslobađani su ratni zločinci Albanci, Muslimani i Hrvati. Zbog svih naših sličnosti predlažem da Jedinstvena Srbija i Jedinstvena Rusija potpišu sporazum o saradnji“ rekao je u razgovoru sa Železnjakom, Dragan Marković Palma. „Kakvi su odnosi između Srbije i Rusije najbolje govori podatak da su se predsednici naših država Aleksandar Vučić i Vladimir Putin u poslednjih nekoliko godina sastali 10 puta, a da Ivica Dačić ima bratske odnose sa svojim ruskim kolegom Sergejem Lavrovim i cela Srbija se radovala kada je Dačiću uručen Orden prijateljstva, koji mu je dodelio Putin. Takođe, Srbija nikada neće uvesti sankcije Rusiji“ , rekao je predsednik Jedinstvene Srbije i dodao da njegova partija ima odlične odnose sa AKT partijom turskog predsednika Erdogana i u Austriji vladajućom Slobodarskom partijom Hansa Kristijana Štrahea, sa kojima takođe i Jedinstvena Rusija ima odlične odnose.\nMarković je ponudio i 5 hektara zemlje u jagodinskoj industrijskoj zoni Jedinstvenoj Rusiji, kako bi vladajuća ruska partija poslala nekog od ruskih investitora, koji bi otvorio nova radna mesta u Jagodini, a pored zemlje bi dobio kompletne komunalije i logistiku. „Predlažem i da četiri ruska studenta već od predstojeće akademske sezone studiraju na nekom od fakulteta u Jagodini“ , rekao je svom domaćinu Marković.\n„Neka ovaj naš današnji razgovor bude početak saradnje Jedinstvene Rusije i Jedinstvene Srbije. Od ovog trenutka mi ulazimo u proceduru potpisivanja sporazuma sa Jedinstvenom Srbijom i nakon usvajanje odluke na našim stranačkim organima potpisaćemo sporazum o saradnji sa vašom partijom“ rekao je Markoviću visoki funkcioner Jedinstvene Rusije, Sergej Železnjak.\n„Mi podržavamo Srbiju na svim nivoima i u svim svetskim organizacijama. Pokušaj nekih da naprave sukob na relaciji Rusija – Srbija zbog Evropske unije je pogrešna vizija. Mi i Srbija imamo uzajamni interes. Tako i vaša ponuda o dodeli 5 hektara zemlje ruskim investitorima, to je pravi primer uzajamnog interesa i u tom smislu to je promocija ruskog biznisa na tržištu Evropske unije. Mi ćemo vaš predlog veoma ozbiljno proslediti Privrednoj komori Rusije. Mi podržavamo vaš stav približavanja Evropskoj uniji. Srbija ima pravo na svoj suverenitet i integritet i pravo na samostalnu budućnost. I niko ni iz Vašingtona ni iz Brisela ne može da diktira Srbiji. To se pre svega odnosi na Kosovo i Metohiju. Niko ne može da diktira Srbiji da potpiše takozvani pravno obavezujući sporazum na svoju štetu. Ultimatumi su veoma opasni, jer mogu da otvore Pandorinu kutiju širom sveta. Mi imamo veoma bliske odnose sa Aleksandrom Vučićem i Ivicom Dačićem i mi smo spremni da damo podršku vašim inicijativama. Važan je i vojno tehnički sporazum Rusije i Srbije, jer da ga je bilo 1999. godine ne bi bilo NATO bombardovanja vaše zemlje“ rekao je Sergej Železnjak u razgovoru sa Draganom Markovićem Palmom i dodao da su Ruska i Srpska pravoslavne crkva dve najjače organizacije u obe zemlje i svi moramo, kako je rekao, da uzmemo u obzir stavove naše dve crkve.\nMarković je svom domaćinu Sergeju Železnjaku uručio i poklone za predsednika Rusije Vladimira Putina, a radi se o bokserskim rukavicama i fudbalskom dresu na kome piše PUTIN SRBIJA.\n„Vaše poklone ću sa zadovoljstvom uručiti našem predsedniku“ rekao je Železnjak Draganu Markoviću Palmi.\nU delegaciji Jedinstvene Srbije bili su i potpredsednici stranke i narodni poslanici Vojislav Vujić i Đorđe Kosanić, kao i portparol Jedinstvene Srbije Života Starčević i načelnik Pomoravskog okroga i predsednik SPS za Pomoravski okruga Goran Milosavljević.\nPrethodni tekstMIGRANTI IZ PAKISTANA U POLICIJSKOJ UPRAVI U JAGODINI\nSledeći tekstPORUKA NADE I LJUBAVI DUGINIH BOJA IZ TORONTA


Otvoren Sajam visokokvalitetne hrane “Belgrade Food Show | Sistem tržišnih informacija poljoprivrede Srbije 2004 - 2019\nOtvoren Sajam visokokvalitetne hrane “Belgrade Food Show\nSajam hrane “Belgrade Food Show” otvoren je juče u beogradskom Belekspocentru gde izlaže više od 110 proizvođača iz Srbije i regiona. U organizaciji Projekta za konkurentnu privredu Američke agencije za međunarodni razvoj (USAID) i u partnerstvu sa Asocijacijom za promociju srpske hrane ovaj sajam visokokvalitetne hrane omogućava izlagačima da pronađu investicione mogućnosti, sklope kupoprodajne\nugovore i uspostave nova poslovna partnerstva. Sajam je otvorila ministarka građevinarstva, saobraćaja i\ninfrastrukture Zorana Mihajlović koja je rekla da je hrana brend Srbije, baš kao što su i ljudi, poput Novaka Đokovića ili Tesle, srpski brend. “Hrana je naše zlato i sve dok bude bilo ovakvih sajmova to će biti znak da Srbija živi i razvija se”, kazala je ona. Istakla je da kao resorna ministarka gradi puteve i pruge, što je baza kako bi srpski proizvodi bili plasirani ne samo unutar zemlje, već i u regionu i šire. “Gradimo puteve, pruge i razvijamo aerodrome da bi sve što se proizvede u Srbiji moglo da se otpremi i van naše zemlje.\nCilj nam je da predstavimo Srbiju u svim oblastima i da mnogo više iskoristimo potencijal prehrambene\nindustrije i visokokvalitetne hrane. Vlada Srbije prepoznala je značaj ove oblasti i nastavićemo da podržavamo proizvožače i srpske potencijale učinimo dostupnijim, kako bi i udeo ove industrije u BDP-u bio veći od 3,5 odsto. A sve zarad toga da naši ljudi ostanu da žive i rade ovde”, rekla je Mihajlović. Direktorka USAID-a u Srbiji Šenli Pinčoti ocenila je da Srbija ima potencijal da bude lider u proizvodnji\nvisokokvalitetne hrane i potvrdila da će ta organizacija nastaviti da podržava zemlju u cilju daljeg ekonomskog razvoja. “Prehrambena industrija je sjajna mogućnost i ogroman potencijal za Srbiju. Svedok sam sa koliko kreativnosti i ljubavi pripremate hranu i želimo da podržimo da i drugi van Srbije to saznaju. Ovaj sajam prilika je i da se preduzetnici povežu i predstave svoju proizvodnju”, rekla je ona. Član Upravnog odbora Asocijacije za promociju srpske hrane Dejan Ranđić izrazio je zadovoljstvo što se “Belgrade Food Show” održava drugu godinu zaredom, jer Srbija ima šta da ponudi, a ta manifestacija je prilika da se što više preduzetnika podstakne da proizvode hranu.


Niška televizija » Ministar Verbić: Učenike treba osposobiti da izgrade kritički stav prema onome što čuju u medijima (VIDEO)\nObjavljeno 25.07.2014. 14:14\nTagovi: Društvo, Niš, obrazovanje, Srbija\nMinistar prosvete Srbije, Srđan Verbić, izjavio je povodom završetka kampanje „Ne daj da te spinuju“, posvećene medijskoj pismenosti srednjoškolaca, da učenike treba osposobiti da izgrade kritički stav prema onome što čuju u medijima.\nMinistar Verbić je rekao da učenici moraju da nauče da prave razliku između činjenica i nečijeg tumačenja, kao i da razumeju ono što pročitaju.\nPredstavnica Američke vladine agencije za međunarodni razvoj USAID, Šenli Pinčoti, rekla je da je USAID podržao kampanju „Ne daj da te spinuju“, jer veruje da je povećanje medijske pismenosti među mladima važno za razvoj demokratije u Srbiji.\nTokom kampanje za jačanje medijske pismenosti kod maldih emitovano je šest radio i pet televizijskih spotova, a akciju su pomogli lokalni i regionalni mediji u Srbiji, među kojima i Niška televizija. Održan je i nagradni konkurs na koji je stiglo 20 radova u kojima su autori prikazali kako vide stanje u medijima. Kao najbolji izabran je rad Dušana Arsovskog.


Na ovoj straniciDonošenje odluke o sadržaju koji će se štampatiIzbor izgleda odštampanog primerkaKorišćenje pregleda pre štampanjaOdštampani primerci ili štampanje u datoteku\nOvaj članak vam može pomoći da rezultati štampanja budu onakvi kakvi želite—od izbora sadržaja koji štampate, do biranja štampača i raspoloživih opcija za štampanje dokumenata. Dostupne opcije štampanja zavise od štampača i programa koji koristite.\nDonošenje odluke o sadržaju koji će se štampati\nPre nego što nalog za štampanje pošaljete na štampač, odlučite da li dokument ili Web stranicu želite da odštampate u celini ili delimično. Na primer, možda će vam biti potrebno da zabeležite koje stranice želite da odštampate ili da izaberete deo dokumenta pre nego što ga pošaljete na štampač. Evo nekih uobičajenih radnji pri štampanju o kojima treba razmisliti: Zabeležite brojeve stranica koje želite da odštampate da biste odštampali samo deo dokumenta ili datoteke. Pre štampanja izaberite sadržaj koji želite da odštampate da biste odštampali samo deo stranice ili Web stranice.\nKliknite bilo gde na stranici pre izbora opcija štampanja za taj dokument da biste odštampali određenu stranicu. Stranica koju ste izabrali postaje trenutna stranica i možete je odštampati izborom te opcije u dijalogu „Štampanje“.\nKada odlučite šta da odštampate, odaberite izgled odštampanih primeraka, a zatim izaberite štampač.\nIzbor izgleda odštampanog primerka\nDa biste odabrali opcije štampanja, potrebno je da otvorite dokument, datoteku ili sliku koju želite da odštampate. Većina opcija štampanja nalazi se u dijalogu „Štampanje“ kome možete pristupiti iz menija „Datoteka“ u programu koji koristite. Dostupne opcije zavisiće od programa i štampača koji koristite.\nDa biste pristupili nekim opcijama, možda će biti potrebno da u okviru dijaloga „Štampanje“ kliknete na vezu, dugme ili karticu „Opcije“ ili „Više opcija“. Pogledajte informacije o programu da biste saznali više o opcijama štampanja u određenom programu.\nOpcije štampanja koje se određuju na osnovu mogućnosti štampača se nazivaju željene opcije štampanja i mogu da uključe dvostrano štampanje, razdvajanje stranica, opcije za kvalitet boje ili slike i povezivanje. Kao i programske opcije, željene opcije štampanja prikazuju se u dijalogu „Štampanje“. Potražite dugmad „Željene opcije štampanja“ ili „Svojstva“. Željene opcije štampanja možete birati svaki put kada štampate dokument ili podesite podrazumevane željene opcije pri štampanju za sve dokumente koje ste poslali na štampač. Postavljanje podrazumevanih željenih opcija\nDesnim tasterom miša kliknite na štampač koji želite da koristite, a zatim izaberite stavku Željene opcije štampanja.\nŽeljene opcije štampanja koje ćete koristiti kao podrazumevane izaberite pri sledećem štampanju, a zatim kliknite na dugme U redu.\nŠtampanje pomoću sistema Windows: osnovni način štampanja\nDa biste štampali korišćenjem podrazumevanog štampača i podrazumevanih postavki štampača, pronađite datoteku, kliknite na nju desnim tasterom miša, a zatim izaberite stavku Odštampaj.\nDa biste pre samog štampanja videli kako će izgledati odštampani primerak, otvorite dokument koji nudi pregled pre štampanja. Pregled pre štampanja se obično nalazi u meniju „Datoteka“ određenog programa. Trebalo bi da vidite pregled svih stranica dokumenta. U nekim programima opcije štampanja možete odabrati u režimu pregleda, a zatim direktno štampati iz pregleda. U drugim programima ćete možda morati da zatvorite pregled, promenite dokument ili postavke štampača, a zatim da odštampate dokument.\nOdštampani primerci ili štampanje u datoteku\nKada tačno znate šta želite da odštampate, možete se odlučiti za odštampane primerke ili štampanje u datoteku.\nOdštampani primerak. Ako ste kupili štampač, priključili ga na računar ili instalirali na mrežu, velike su šanse da već znate koje funkcije on nudi. Na primer, verovatno već znate da li štampa u boji ili crno-belo ili i jedno i drugo. Možda znate sve formate papira koje možete da koristite u štampaču, odnosno da li se primerci pri štampanju mogu povezivati. Lako možete proveriti da li štampač podržava ove uobičajene funkcije štampanja ako pogledate sâm štampač.\nDa biste videli da li su dostupne druge funkcije kao što su vodeni žig, razdvajanje stranica, opcije za kontrolu slike, na primer rezolucija i kontrast svetlo-tamno, možda ćete morati da pogledate informacije koje ste dobili sa štampačem ili se obratiti osobi koja je instalirala štampač na računar ili na mrežu.\nAko ste na računar dodali više štampača, podrazumevani štampač se bira automatski kada želite da odštampate dokument ili datoteku. U zavisnosti od tipa dokumenata koje najčešće štampate i načina na koji ih štampate, možete izabrati štampač svaki put kada želite da štampate ili promeniti podrazumevani štampač. Za više informacija pogledajte odeljak Promena podrazumevanog štampača. Napomena\nAko štampate lične ili poverljive informacije, možda ćete želeti da izaberete štampač koji od vas zahteva da unesete lozinku i budete prisutni dok se dokument ne odštampa. Za više informacija o bezbednosnim funkcijama štampača pogledajte informacije koje ste dobili sa štampačem.\nŠtampanje u datoteku. Windows nudi dva dodatna upravljačka programa za štampač koji su na kontrolnoj tabli i programima prikazani kao štampači. Ovi štampači vam omogućavaju štampanje u datoteku umesto na papir. U datoteku možete štampati kada želite da pošaljete, delite ili objavite dokument ili kada želite da ga odštampate korišćenjem drugom računara ili komercijalnog štampača.\nŠtampanje u datoteku je korisno kada zadatak za štampanje želite da pošaljete na komercijalni štampač, kada želite da kontrolišete kako će odštampani dokument izgledati na mreži ili na drugom računaru ili da dodajete bezbednosne funkcije dokumentu pre nego što ga pošaljete ili delite sa drugim osobama. Za više informacija o štampačima koji se dobijaju sa sistemom Windows, pogledajte ove odeljke:\nMnoge opcije štampanja zavise od štampača. Pošto izaberete štampač, moći ćete da birate više opcija za štampanje dokumenta.\nNajčešće korišćene opcije štampanja\nU ovoj tabeli su opisane neke od najčešće korišćenih opcija štampanja. Ime opcija se može razlikovati u zavisnosti od izdavača softvera i proizvođača štampača.\nŽeljena opcija štampanja\nOva opcija, koja se naziva obostrano ili dvostrano štampanje, omogućava vam štampanje na obe stranice lista papira, bez obzira na položaj papira ili izvor.\nOva opcija, koja se naziva i raspored, omogućava vam da rasporedite sadržaj na vertikalno ili horizontalno postavljenom listu papira, u zavisnosti od toga kako želite da ga prikažete.\nObično postoje četiri opcije za izbor stranica za štampanje, uključujući i onu za izbor svih stranica dokumenta. Da biste izabrali pojedinačne stranice ili niz stranica, što se zove opseg, možete otkucati brojeve stranica koji su razdvojeni zarezom ili crticom. Na primer, ako otkucate 1,4,5-7, biće odštampane stranice 1 i 4 i stranice od 5 do 7.\nOpcijom Selekcija se štampaju samo tekst ili slike koje ste već izabrali u dokumentu. Opcijom Trenutna ili Ova stranica se štampaju samo one stranice koje su prikazane kada odaberete da odštampate dokument.\nAko štampač može da poveže odštampane primerke dok se oni štampaju, ovu opciju obično možete pronaći u više opcija za željene opcije štampanja. Povezivanje možete odabrati i kao podrazumevanu željenu opciju štampanja. Da biste videli kako, pogledajte informacije koje ste dobili sa štampačem.\nU mnogim slučajevima možete izabrati format papira koji želite da koristite, ukoliko štampač ima više ležišta za papir ili ako može da štampa na više formata papira korišćenjem samo jednog ležišta.\nNakon što odaberete format papira, pre štampanja se uverite da ste u ležište za papir ubacili ispravne listove papira, a zatim odštampajte dokument. Ako štampač podržava više ležišta za papir, možda će biti potrebno da odaberete izlaznu opciju ili izvor papira.\nOva opcija, koja se naziva i odredište izlaza ili ležište za papir, omogućava vam da odaberete papir sa određenog ležišta štampača na kojem želite da štampate. Mnogi štampači omogućavaju skladištenje različitih formata listova, različitih boja ili tipova papira u nezavisnim ležištima. Na primer, u jedno ležište možete ubaciti papir sa prilagođenom podlogom za pisanje, memorandum ili vodeni žig, a u drugo neobeležene listove papira istog formata. Na primer, kada želite da štampate na podlozi za pisanje, možete odabrati izvor papira ili ležište u kome se papir nalazi. Takođe pogledajtePronalaženje Web lokacije proizvođača štampačaPrvi koraci u štampanjuInstaliranje štampača na kućnu mrežuPauziranje ili nastavak štampanjaPrikazivanje redosleda štampanja


(Ne)red u zdravstvu: Finansijska disciplina "popravljena", prihodi ostali isti\nMinistar zdravlja i socijalne zaštite Dragan Bogdanić izjavio je da će biti pronađeno rješenje za finansije Doma zdravlja u Nevesinju, ali da su uprave svih zdravstvenih ustanova dužne da plaćaju tekuće obaveze. To je samo jedan od primjera lošeg stanja u zdravstvu, uprkos čestim intervencijama Vlade. Ministar je, ipak, optimističan.\nNaredba Vlade na snazi je se već dva mjeseca, a naplata doprinosa i dalje je na istom nivou. Odluka da se doprinosi radnicima u zdravstvu redovno izmiruju ipak daje rezultat, uvjerava ministar zdravlja, iako se to još ne osjeti u kasi socijalnih fondova.\nNeki su, kaže, popravili finansijsku disciplinu, a za one koji nisu prošlog mjeseca Vlada je platila obaveze, pa se još traži dugoročno rješenje. Mnogi su danima u blokadi, a problem viška zaposlenih i dalje se ne rješava, kaže Dragan Bogdanić. Ipak, kad podvuče crtu, zadovoljan je efektima odluke o uvođenju reda u zdravstvu.\n"Mislim da smo postigli rezultat zato što sad veći broj zdravstvenih ustanova plaća. Znate i da smo pomogli one najmanje domove zdravlja i da ćemo tražiti rješenje i za ove zdravstvene ustanove. Nije naš cilj da se radnici otpuštaju. Živimo u vremenu kada je ne samo nas, nego cijelo okruženje, zahvatio val odlaska zdravstvenih radnika", kaže Dragan Bogdanić, ministar zdravlja RS.\nZa one koji su ostali, brojne ustanove i dalje ne plaćaju doprinose, pa je trenutno pod blokadom pet domova zdravlja, a spisak se već dva mjeseca mijenja iz dana u dan. Direktorica Poreske uprave kaže da se na listi uporno pojavljuju iste ustanove, uglavnom iz istočnog dijela Republike Srpske, jer rukovodstva redom tvrde da im ugovori sa Fondom zdravstva nisu dovoljni da pokriju troškove.\n"Ima još uvijek značajan broj zdravstvenih ustanova koje nisu u mogućnosti da plaćaju tekuće obaveze i mi smo prinuđeni da ih blokiramo svaki mjesec. Pretpostavljamo da će takvih biti i u idućem mjesecu", rekla je Zora Vidović, direktor Poreske uprave RS.\nSvi traže više novca, a naši prihodi i dalje nisu dovoljni, kaže direktor Fonda zdravstvenog osiguranja. Po pacijentu imamo 67 maraka, dok su potrebe 83 KM, i to je drastična razlika, pojašnjava Dejan Kusturić.\n"Svi domovi zdravlja i sve javne institucije i svi privatnici traže više novca. Ono što svijest njihova treba da bude jeste da mi finansiramo zdravstvene usluge i cijene jedne usluge. Fond nema ništa sa troškovima koji nastanu po pitanju cijene te usluge i menadžment bi trebao da vodi računa da to bude novac koji njima odgovara i da na osnovu toga organizuju svoj dio posla", kaže Dejan Kusturić, direktor Fonda zdravstvenog osiguranja RS.\nU tu računicu još se nije uklopio banjalućki Dom zdravlja, koji i dalje odbija da zaključi ugovor sa Fondom. Više novca traži i dobojska bolnica kojoj, po računici direktora, godišnje nedostaje pet miliona maraka za normalan rad. Donedavno su i oni bili pod blokadom, pa su napravili novi reprogram.


Održana tribina na temu zašto mladi ljudi odlaze iz Srbije\nTanjug 6. decembra 2018. 21:01\nNOVI SAD – Organizacija „Srbija 21 – Centar za buduću Srbiju“ održala je u Novom Sadu tribinu na kojoj su govorili njen osnivač Nenad Konstantinović, član Fiskalnog saveta Vladimir Vučković i predsednik Color Pres Grupe Robert Čoban.\n„Mi smo kao organizacija procenili da u društvu nema dovoljno dijaloga na ovu temu, zato smo uradili dva israživanja. Jedno, na uzorku od 1000 ispitanika u Srbiji, sa pitanjem da li bi otišli iz zemlje i drugo u dijaspori, na uzorku od 2200 ispitanika sa pitanjem zašto su otišli i kako vide Srbiju danas“, objasnio je Konstantinović navodeći da je 22 odsto ispitanika reklo da je razmišljalo da ode iz zemlje, od toga je 40 osto mladih, između 18 i 29 godina.\n„Ova tema je dobra, jer nije dnevno-politička, već strateška, a ja sam želeo da je, kroz ovu tribinu, iz ekonomskog ugla rasvetlimo što više“, rekao je Vladimir Vučković, dok je Robert Čoban napomenuo da Srbija nije jedina zemlja iz koje ljudi odlaze.\n„Odlaze i iz zemalja koji imaju bolji životni standard. Nisu standard i novac na prvom mestu, nego pravna država, osećaj perspektive, to je ono što smo imali do devedesetih. Moramo mnogo toga da uradimo da bi se taj negativan trend zaustavio, rekao je predsednik Color Pres Grupe.


RTCG - Radio Televizija Crne Gore - Nacionalni javni servis :: Društvo :: U pet opština nije bilo porodilja u radnom odnosu\nPODACI MINISTARSTVA 27. 03. 2019. 07:15 >> 06:40 0\nU Crnoj Gori u januaru prošle godine bilo je 2.106 porodilja koje su u radnom odnosu, a u decembru 1.462, pokazuju podaci Ministarstva rada i socijalnog staranja, piše Pobjeda.\nKako piše Pobjeda, u Golubovcima, Tuzima, Plužinama, Šavniku i Gusinju, međutim, nije bilo nijedne porodilje koja je u radnom odnosu\nNajviše ih je bilo u Podgorici i to u januaru 1.355, dok ih je u decembru bilo 849, potom u Herceg Novom u januaru 144, a decembru 89, te u Budvi u januaru 114, a u decembru 75.\nU Nikšiću su brojke nešto manje, pa je porodilja u januaru zabilježeno 106, a u decembru 100. U Bijelom Polju ih je bilo 77 na početku godine, te 95 u decembru. U Baru su u januaru evidentirane 64 zaposlene porodilje, te 100 u decembru. Manje porodilja je bilo u Tivtu – 38, a na kraju godine 33.\nU Danilovgradu je zabilježeno da je u januaru bilo 34 porodilje u radnom odnosu, a u decembru 14, u Ulcinju ih je bilo 18 i na početku i na kraju godine. Statistika bilježi nešto manje žena porodilja u Rožajama -13 na početku godine, a u decembru tri, u Kolašinu u januaru je bilo 11 zaposlenih na porodiljskom, a u decembru četiri.\nU Mojkovcu je u januaru bilo šest žena na porodiljskom, a u decembru pet. Prema podacima ministarstva, na Cetinju je u januaru prošle godine bilo 15 porodilja u radnom odnosu, a u decembru 12, u Beranama u januaru 13, dok ih je u decembru na porodiljskom registrovano 11.\nU Andrijevici je u januaru, februaru i martu registrovana po jedna porodilja na bolovanju, koliko ih je bilo i u junu i julu, te u septembru i novembru. Slična situacija je i u Petnjici.\nU martu je zabilježen jedan slučaj porodiljskog odsustva, pa zatim u avgustu, dok je u septembru bilo po dva ovakva bolovanja, pa u novembru još jedno. Prema podacima Ministarstva rada, u Plavu je u januaru na porodiljskom odsustvu bila jedna osoba, kao i u martu, a u julu su registrovana dva slučaja, pa u avgustu jedan, kao i u decembru.\nNa Žabljaku su u februaru bila dva slučaja porodiljskog “bolovanja”, u martu i aprilu po jedno, a u decembru dva.\nDva neradna dana za Novu i tri za Božić


Radna grupa razmatrala nacrt antikoruptivnih mjera\nSastanak Radne grupe, u okviru projekta „Zajedno protiv korupcije“, održan je 23. januara 2013. godine u prostorijama Helsinškog odbora za ljudska prava u Republici Srpskoj sa ciljem razrade plana za sprečavanje korupcije u Opštoj bolnici „Sveti vračevi“ u Bijeljini.\nSastanku su prisustvovali: Vesna Kojić i Snežana Đukić (pravnici u bijeljinskoj bolnici), Aleksandar Mlađenović (stručni saradnik u Okružnom tužilaštvu u Bijeljini), Milorad Jović (Udruženje amputiraca u Bijeljini), Darko Kovrlija (inspektor Centra javne bezbijednosti u Bijeljini), te Mirjana Trifković i Jelena Zekić (predstavnice Helsinškog odbora RS).\nTokom sastanka učesnici su razmatrali nacrt „Akcionog plana“ za borbu protiv korupcije u bijeljinskoj bolnici, strateške ciljeve i aktivnosti, kroz koje će se definisani ciljevi ostvariti. Učesnici su, takođe, utvrdili da je optimalan period za realizaciju predviđenih aktivnosti dvije godine.\nProjekat “Zajedno protiv korupcije” realizuje Helsinški odbor za ljudska prava u RS uz finansijsku podršku organizacije Centri civilnih inicijativa (CCI).


Tanjug 16. jula 2019. 13:33\nBEOGRAD – Malinari su odustali od štrajka glađu, koji je bio najavljen za danas u podne, nakon sastanka na kome je dogovreno da će početkom naredne sedmice biti podignute cene za najmanje 10 do 15 dinara za sve sorte, tako da će za najjeftiniju Wilamet iznositi 160 dinara po kilogramu, rečeno je Tanjugu u Asocijaciji malinara Srbije.\n„Odustali smo od štrajka, imali smo cene od 145 dinara na hladnjači i od 140 dinara na terenu i zakazali smo bili štrajk glađu. Ministarstvo poljoprivrede je bilo medijator i organizator sastanak u Požegi sa najvećim kupcem maline – ‘Stanić doo'“, rekao je Radović.\nRadović je objasnio da je predstavnik „Stanić doo“ rekao da ne može odmah da podigne cenu, ali je najavio da će konačne cene biti poznate naredne nedelje, kao i da će minimalno cena biti povećana za 10 do 15 dinara.\n„Stanić doo“ je saopštio da ima razumevanje zbog čestih padavina, tako da su hladnjače tog preduzeća sav dosadašnji rod primile kao prvu klasu maline, kažu u Asocijaciji.\n„To će biti minimalne cene sa trendom rasta, u skladu sa potražnjom i ponudom“, dodao je Radović.\nPostojeće akontne cene maline su: Wilamet 145 dinara, Feertodi – 155 doinara i Micker – 165 dinara.\nFiskalni savet: Jasnije izveštavati o trošenju budžetskih…


Dronovi snimili ubice Olivera Ivanovića | Analitika - Informativni Portal\nMomenat ubistva lidera GI SDP Olivera Ivanovića u Kosovskoj Mitrovici najverovatnije su zabilježile kamere bespilotnih letjelica Kfora, pišu “Novosti”. Međutim, kako navodi taj list, tih snimaka nema u istrazi.\nObjavljeno: 16. 05. 2018 - 10:28\nRiječ je o novom detalju tog ubista koje se dogodilo prije četiri meseca.\nIzvori “Novosti” se pitaju kako je moguće da nema video-zapisa iz dronova vojne misije, ako se zna da su dvije letjelice maltene neprekidno na nebu iznad Mitrovice.\nSumnju budi i objašnjenje iz istrage da 16. januara, kada je ispred kancelarija svoje stranke ubijen Ivanović, sateliti nisu mogli da snime ubistvo Ivanovića, jer je bila gusta magla, iako meteorolozi mogu nepobitno da dokažu da je tog jutra vidljivost bila dobra.\nOliverova supruga Milena, za “Novosti” kaže da je Specijalno tužilaštvo u Prištini, koje vodi istragu, još nije pozvalo da priloži izjavu, ali očekuje da će je se sjetiti.


10.05.2021 / 18:31 Regija - Srbija\nSastanak delegacija Srpske napredne stranke (SNS) i SPAS-a završen je danas oko 18 časova, a predsjednik SNS Aleksandar Vučić kratko je novinarima rekao da su razgovorali o mnogo čemu, dok je lider SPAS-a Aleksandar Šapić najavio ujedinjenje te dvije stranke do kraja maja.\nŠapić je novinarima rekao da je utisak nakon sastanka dobar, da je bilo sve kako je očekivao i da su dvije delegacije razgovarale o tehničkim stvarima i tačkama oko kojih će se ujediniti.\nNa pitanje da li je SPAS jednoglasno donio odluku na organima stranke o ujedinjenju, Šapić je kazao da će se Glavni odbor tek održati, ali je napomenuo da su svi u Predsjedništvu stranke obaviješteni, kao i lokalni odbori u Srbiji, te da je reakcija bolja nego što je očekivao, prenosi tanjug.\nUpitan kada će biti održan sljedeći sastank, Šapić je odgovorio da će dvije stranke biti u dnevnoj komunikaciji.\nSastanak delegacija u sjedištu SNS završen je oko 18 časova, a sjedište te stranke ubrzo poslije Šapića napustio i Vučić koji je na pitanje o čemu su razgovarali kratko prokomentarisao ''o mnogo čemu''.\nU delegaciji SNS su, osim Vučića, bili partijski funkcioneri Siniša Mali, Miloš Vučević, Darko Glišić i Dejan Ðurđević, a Šapić je došao sa članovima Predsjedništva SPAS-a Marijom Leković i Radovanom Tvrdišićem.\nŠef humanitarne organizacije potrošio novac od dobrotvorne akcije


Hoće li biti ukinuta zabrana prometa GMO proizvoda?\nGenetski modifikovani proizvodi (GMO) - samo pominjanje takve hrane izaziva oštre polemike i podele u Srbiji. Ne čudi ni interesovanje javnosti za to hoće li biti ukinuta zabrana prometa takvih proizvoda, uspostavljena 2009. godine Zakonom o genetički modifikovanim organizmima ("Sl. glasnik RS", br. 41/2009).\nU Vladi Republike Srbije kažu da ukoliko Srbija želi da uđe u Svetsku trgovinsku organizaciju zakonima ne sme da ograničava promet bilo kojih proizvoda, pa tako ni onih genetski modifikovanih. Sa druge strane kažu i da postoje načini da država može da ograniči promet ovih proizvoda, pa čak i da ga onemogući.\nMinistar trgovine, turizma i telekomunikacija kaže da Srbija može da postavi uslove koje trgovac mora da ispuni da bi trgovao u Srbiji. Kaže da su na taj način druge zemlje zaustavile na granici GMO proizvode.\n"Možete da kažete da su potrebne analize domaćih laboratorija koje će dati ocenu da li taj proizvod može da bude stavljen u promet. Potrebni su sertifikati domaćih instituta da bi mogao da bude u prometu. Možete još deset drugih nalaza da tražite od onog ko prometuje takav proizvod da bi bio stavljen u promet", kaže ministar Rasim Ljajić.\nStručnjak za poljoprivredu Branislav Gulan kaže da bi Srbija trebalo da se proglasi regionom bez GMO hrane. "To bi koristilo i za organsku hranu, za povećanje prinosa i prihoda. Međutim, točak istorije je nezaustavljiv. To bi bilo samo usporavanje procesa".\n"Nama o tome komentarišu diletanti. To je vrlo ozbiljno i osetljivo pitanje. Treba razumeti bojazan stanovništva, jer su se svega naslušali, i da ne bismo govorili mi koji možda o tome pojma nemamo, neka govore stručnjaci, genetičari...", navodi Ljajić.\nIzvor: Vebsajt N1, Vojislav Stevanović, 29.08.2016.


nedjelja, 15 Juni 2014 04:31\nRadiotelevizija BiH - BHRT je na osnovu zaključenog Ugovora ekskluzivni vlasnik TV, internet i prava na emitiranje na mobilnim telefonima za teritorij BiH Svjetskog prvenstva u nogometu, koje se održava u Brazilu, a čije emitiranje je počelo juče i trajeće do 13. jula, saopćio je BHRT. Kako se navodi, nije dozvoljeno emitovanje nikakvih sadržaja Svjetskog prvenstva bez dozvole BHRT-a i FIFA-e.\n"Otkupom gore navedenih prava BHRT je Ugovorom preuzela i obaveze, te se stoga upozoravaju emiteri, kabel operateri, web portali, odnosno svi provajderi da, ukoliko pružaju usluge distribucije signala van teritorije BiH, onemoguće emitovanje ovog programskog sadržaja na programu BHRT-a, u vrijeme emitiranja sportskog programa za vrijeme Svjetskog prvenstva u nogometu koje se održava u Brazilu", navodi se u saopćenju.\nTakođer se isti upozoravaju da navedeni sportski program ne preuzimaju od regionalnih/svjetskih TV kuća radi emitiranja u BiH, jer to predstavlja neovlašteno emitiranje od strane emitera, kabel operatera i web portala odnosno svih provajdera, čime se vrši povreda zaštićenih i ugovorenih prava, te mogu prouzrokovati enormno štetne posljedice za BHRT.\n"U slučaju da BHRT pretrpi štetu prouzrokovanu neovlaštenim emitiranjem, a s obzirom na obaveze BHRT-a prema FIFA-i, Radiotelevizija BiH će naknadu iste potraživati od gore navedenih subjekata. Ukoliko dođe do kršenja naših otkupljenih prava, upozoravamo da ćemo poduzeti sve zakonom dozvoljene pravne radnje za zaštitu svojih prava i interesa, te o istom obavijestiti FIFU i druge relevantne institucije. Već smo na utvrđeno kršenje upozorili FIFA-u, EBU i druge nadležne institucije", kaže se u saopćenju.\nViše iz kategorije: « KORISNO: Planer vjenčanja Mošćanica:saradnja sa šest općina »


Bogdanović: Valorizovaćemo potencijale Crvene stijene - Moja Crna Gora\n25/07/2018\tkultura Izvor: CdM.me\nMinistar kulture Aleksandar Bogdanović juče je sa predstavnicima Narodnog muzeja i Centra za konzervaciju i arheologiju Crne Gore obišao Crvenu stijenu, jedno od najznačajnijih praistorijskih nalazišta u Crnoj Gori i jedno od najvrjednijih arheoloških na kontinentu, poručujući da će njegovi potencijali biti valorizovani.\nKako su saopštili iz Ministarstva kulture, tokom obilaska je konstatovan značaj Crvene stijene i predočeno da nijedan arheološki lokalitet na teritoriji Evrope ne posjeduje i ne pruža ovako širok spektar arheoloških mogućnosti, čime ovo kulturno dobro ispunjava kriterijum jedinstvenosti i rijetkost u okviru svoje vrste.\nBogdanović je naglasio da kao društvo u cjelosti moramo biti svjesni činjenice da ovakva izraživanja traju i po nekoliko decenija, ali su zato rezultati nešto sa čime ćemo se s pravom ponositi.\n“Posebnu zahvalnost Ministarstvo kulture upućuje Univerzitetu iz Mičigena, na čelu sa Robertom Vejlonom, kao i međunarodnim ekspertima iz Francuske, Kanade, SAD, Argentine i Australije koji su u saradnji sa Narodnim muzejom i Centrom za konzervaciju i arheologiju dali značajan doprinos da ovaj arheološki biser postane dostupan stručnoj javnosti. Upravo zahvaljujući postignutoj sinergiji i razmjeni znanja i iskustava naših i inostranih eksperata već danas možemo govoriti o mjerljivim rezultatima”, ocijenio je ministar.\nKroz projekat “Putevi kontinuiteta”, čiji je nosilac Ministarstvo kulture, a realizator Narodni muzej, do sada je obezbijeđeno oko 300.000 eura, za istraživanja lokaliteta Crvena stijena.\n“Projekat je značajno doprinio istraživanju lokaliteta, zbog čega su se stekli neophodni uslovi da se otpočne sa drugom fazom, jednako značajnom, a to je proces turističke valorizacije lokaliteta. Crvena stijena je jedan od najznačajnijih kulturnih simbola Crne Gore i Nikšića i u saradnji sa relevantnim ustanovama na lokalnom i nacionalnom nivou uradićemo sve neophodno da bi se ostvarila valjana promocija, u skladu sa savremenim standardma kulturnog turizma”, istakao je ministar.\nPo ocjenama prisutnih, lokalitet Crvene stijene po svom istorijskom obimu, ali i kompleksnosti zahtijeva istraživanja interdisciplinarnog karaktera, u kojima učestvuju eksperti različitih profila.\n“Angažovanjem najboljih iz oblasti arheologije iz cijelog svijeta stvoriće se neophodni preduslovi i za mlade arheologe iz Crne Gore da kroz proces edukacije dođu do neophodnih znanja i iskustva”, navode u Ministarstvu.\nPrilikom posjete je ocijenjeno da se ne smije zaboraviti ni edukativna dimenzija, zbog čega je Ministarstvo kulture sa Crnogorskom akademijom nauka i umjetnosti započelo saradnju, kako bi se i Akademija aktivno uključila u projekat istraživanja Crvene stijene. Kao rezultat te dobre saradnje do sada je objavljena je monografija “Crvena Stijena u kulturnom i ekološkom kontekstu”, koju je priredio Robert Vejlon, inostrani član CANU.\nIstraživanja dva važna arheološka lokaliteta, Duklje i Crvene stijene, te njihova promocija i adekvatna valorizacija prioritet su rada Ministarstva kulture.\n“Na teritoriji Crne Gore posjedujemo dva arheološka nalazišta, koja smo dužni da sačuvamo od zaborava i istražimo kako bismo otkrili bar dio bogate istorije tog područja. Ministarstvo kulture će i u nastupajućem periodu, kao i do sada pružiti svu neophodnu pomoć kako bi Crvena stijena ne samo kao lokalitet, već i istorijska riznica Crne Gore, Evrope i svijeta dobila mjesto koje joj pripada. Vjerujem da smo na dobrom putu da planirano i realizujemo, što predstavlja ne samo obavezu prema našoj istoriji već i dug prema našoj budućnosti”, saopštio je Bogdanović.\nTags Aleksandar Bogdanović Crvena Stijena Nikšić


Izdate dozvole turskim i grčkim čarter prevoznicima - Aviokarta.net\nVesti » Izdate dozvole turskim i grčkim čarter prevoznicima\nIzdate dozvole turskim i grčkim čarter prevoznicima\nDirektorat civilnog vazduhoplovstva Republike Srbije (DCV) je izdao danas dozvole avioprevoznicima iz Turske i Grčke koje su podnele zahtev za čarter letove sa aerodroma u Srbiji tokom letnje sezone 2014. godine.\nDozvole su izdate odmah nakon što je u DCV pristigla saglasnost Ministarstva za saobraćaj Republike Srbije, što je potvrdio i pomoćnik ministra za vazdušni saobraćaj Milutin Popović na 36. Međunarodnom sajmu turizma u Beogradu.\n"Sve aviokompanije koje su tražile dozvole su ih i dobile. Prvenstveno smo pomagali Air Serbiji i sačekali smo da oni prvo potpišu ugovore sa turoperaterima. Što se tiče redovnog saobraćaja (sa Turskom, nap. aut) mi nastavljamo pregovore u ponedeljak i insistiraćemo na reciprocitetu i da se Air Serbia vrati na aerodrom na koji je nekad letela (Istanbul – Ataturk, nap. aut) i da bude isti broj letova srpskih i turskih prevoznika", rekao je Popović okupljenim novinarima na štandu Air Serbije.\nU popodnevnom saopštenju Direktorata navedeno je da su četiri aviokompanije danas dobile dozvole za letove sa aerodroma "Nikola Tesla" u Beogradu i "Konstantin Veliki" u Nišu.\nČarter letove u letnjoj sezoni 2014. prema Turskoj će osim Air Serbije obavljati i Turkish Airlines za seriju letova na liniji Antalija – Beograd – Antalija, tri puta nedeljno (utorkom i dva puta subotom) u periodu od 24. maja do 27. septembra.\nFreebird Airlines je drugi turski prevoznik koji je dobio dozvole za letove između Antalije i Beograda sa tri leta nedeljno: sredom, subotom i nedeljom u periodu od 19. aprila do 18. oktobra, kao i sa jednim letom nedeljno na liniji između Antalije i Niša. Ovaj let će se obavljati petkom u periodu od 6. juna do 19. septembra.\nFoto: Freebird Airlines će i ove godine leteti između Antalije i Niša\nDozvolu je dobio i Onur let za 25 letova od Antalije do Beograda u periodu od 26. maja do 7. oktobra i za 25 letova na liniji Bodrum – Beograd od 29. maja do 7. oktobra.\nJedini grčki prevoznik koji će obavljati čarter saobraćaj prema grčkim ostvrima zajedno sa Air Serbijom je Aegean Airlines. Ova kompanija je dobila dozvole za letove na linijama Heraklion – Beograd (ukupno 12 letova) u periodu od 10. juna do 4. oktobra i na liniji Rodos – Beograd (12 letova) u periodu od 13. juna do 7. oktobra.\nKada je u pitanju izdavanje dozvola za obavljanje čartera stranim avio kompanijama, Direktorat civilnog vazduhoplovstva se pridržava procedura koje važe i za redovan avio- saopraćaj. "To znači da nam je bezbednost i sigurnost putnika i svih učesnika u vazdušnom saobraćaju na prvom mestu", kažu iz Direktorata.\nDa bi neka strana čarter aviokompanija dobila dozvolu DCV mora da bude bezbedna, da ima sertifikat vazduhoplovnih vlasti zemlje u kojoj je registrovana, da je tehnički osposobljena za obavljanje javnog avio-saobraćaja, da je vazduhoplovno osoblje sa važećim sertifikatima i da ima ugovor sa ovlašćenom turističkom agencijom u Srbiji koja će organizovati prevoz putnika u određenim intervalima.\nOsim ovoga što navodi Direktorat kao uslov potrebno je i da dobije saglasnost Ministarstva saobraćaja Republike Srbije koja se ove godine čekala izuzetno dugo s obzirom da su prema planu Ministarstva ovi letovi bili predmet pregovora sa stranim vazduhoplovnim vlastima kako bi se ostvarili bolji uslovi za srpsku nacionalnu aviokompaniju Air Serbia.\nFoto: Aegean Airlines, prvi put obavlja čarter saobraćaj između Srbije i Grčke


Federalni ministar unutrašnjih poslova Predrag Kurteš rekao je da policija tokom protesta u Federciji BiH nije primijenila silu.\n“Policija do sada nije primijenila silu, a bili su ispunjeni svi zakonski uslovi da to učini”, rekao je Kurteš sinoć u Jajcu na sastanku sa direktorom Federalne uprave policije Draganom Lukačem i kantonalnim ministrima i policijskim komesarima.\nLukač je ocijenio da je narušen javni red i mir u većem obimu i da treba tražiti način da se stanje stabilizuje, prenosi “Dnevni avaz”.\n“U svakom slučaju, svi čelni ljudi bezbjednosti u FBiH iskazali su opredijeljenost da se preduzmu mjere i sačuva javni red i mir, prije svega da se sačuva ustavnopravni poredak u BiH”, rekao je Lukač.\nTema ovog sastanka bila je aktuelna bezbjednosna situacija u FBiH i buduće aktivnosti policije.\nPrethodni članakTridesetak osoba okupilo se na mirnom prosvjedu u Vitezu\nSljedeći članakUstaje i narod Crne Gore?


Djevojke su dobrodošle u IT! – Nahla\n“O računarskim mrežama, šansama za posao, ali i o danu djevojčica u IKT-u razgovarali smo s Mirzom Čerimom koji iza sebe ima devet godina iskustva u poslovnoj mrežnoj arhitekturi na CISCO opremi, te tri godine predavačkog iskustva za CCNA R&S certifikaciju. Mirza Čerim, iskusni predavač i stručnjak iz domena IT-a, je i predavač na kursu Računarske mreže – CISCO u Nahli.\nMirza, za početak, koliko je CISCO zastupljen kod poslovnih i privatnih korisnika i kakve su mogućnosti zaposlenja nakon ovakvih kurseva?\nCisco je dugogodišnji lider u mrežnim rješenjima i uz Google, Amazon i Facebook spada u jednu od najjačih kompanija u svijetu. Ono što je specifično za Cisco jeste način na koji edukuju buduće inžinjere i način na koji im garantuju posao. Naprimjer, kompanijama u partnerskom statusu nude različite discounte i izlaske na tendere ukoliko uposle osobu koja ima jedan od Cisco certifikata.\nŠto se tiče šansi za posao, ističem da je Cisco bitan faktor u budućim software definisanim mrežama i networking tehnologijama koje rapidno napreduju, dok je mali broj inžinjera koji se odlučuju baviti ovim poslom. CCNA R&S 200-125 certifikat je jedan od najtraženijih certifikata u IT industriji i sve velike integratorske kompanije koje se bave uslugama implementacije i održavanja mrežnih rješenja cijene taj certifikat.\nMnoge kompanije koje se bave uslugama integracije, implementacije mrežnih/sistemskih tehnologija nalaze se u velikim problemima radi odlaska mladih iz države jer Cisco certifikat je zaista cijenjen na svjetskom tržištu tako da je potreba velika.\nŠta tebe izdvaja kao predavača u ovoj oblasti?\nDefinitivno unikatnost samih predavanja i motivacija koju prezentujem kandidatima. U slučajevima kad se kandidat pokaže kao kvalitetan i vrijedan i na kraju položi certifikat u jednom od certifikacijskih centara u Sarajevu, trudim se da ga preporučim dalje kompanijama koje imaju potrebu za ovim kadrom. Jedini sam u BiH koji nudi ovakav način priprema, jer oficijelna Cisco akademija traje skoro dvije godine i prilično je skupa.\nDodatno, sistem rada, koji se kroz godine pokazao kao uspješan, daje vjetar u leđa i volju budućim inžinjerima da se bave ovim poslom i certifikuju u oblasti Cisco certifikata čiji je spektar jako širok (wireless, security, IP telefonija, dizajn mreža, routing i switching i internet servis provajder tehnologije).\nDanas je Međunarodni dan djevojaka u IKT-u, šta im za kraj možemo poručiti?\nIKT dan je ustanovljen na nivou Ujedinjenih nacija s ciljem promovisanja ravnopravnosti i osnaživanja učešća djevojčica, djevojaka i žena kroz jednake mogućnosti pristupa zanimanjima u oblasti informaciono-komunikacionih tehnologija.\nDjevojke su dobrodošle u IT sektoru. Ono što ih izdvaja od kolega jeste smirenost i detaljnost koja je u ovom poslu često potrebna.


Država zaštićeno zemljište prodaje građevinskim investitorima - Ekonomija - Dnevni list Danas\nPočetna » Ekonomija » Država zaštićeno zemljište prodaje građevinskim investitorima\nMinistarstvo poljoprivrede odbija da odredi granice vodnog zemljišta, otvarajući time prostor za zloupotrebe\n* Zakon o vodama propisuje da rečna korita i obale mogu biti samo u javnoj svojini, ali zbog nemara Ministarstva, katastar ne poznaje pojam "vodnog zemljišta" koje se tamo neretko vodi kao građevinsko ili poljoprivredno, što omogućava njegovu nezakonitu prodaju\nU Srbiji ne postoji vodno zemljište – tako bar pokazuje katastar u kome su delovi reka i priobalja umesto kao vodno, upisani kao građevinsko ili poljoprivredno zemljište.\n8Piše: Milica Radenković 09. septembra 2017. 18.00\n– Kategorije zemljišta u katastru utvrđene su po korišćenju zemljišta zbog poreza, pa tako imate građevinsko, poljoprivredno, šumsko zemljište, a nigde ne postoji vodno zemljište. Tako se dešava da se parcele koje pripadaju vodnom zemljištu vode kao poljoprivredno ili građevinsko zemljište i da se nalaze u različitim vlasništvima, a ne obavezno u javnoj svojini – kaže za Danas pomoćnik direktora Srbijavoda Veljko Dimitrijević.\nPre dve godine CINS je pisao kako je nekontrolisano kopanje šljunka u priobaljima povećalo posledice poplava, a tada je LJiljana Anđelić, načelnica Odeljenja vodne inspekcije Direkcije za vode, kazala da je jedan od velikih problema to što nisu utvrđene granice vodnog zemljišta, pa se šljunak kopa na mestima koja se vode kao poljoprivredne parcele za šta vodni inspektori nisu nadležni. Kada smo Ministarstvu poljoprivrede poslali pitanja o granicama vodnog zemljišta 17. avgusta, rečeno nam je da će biti prosleđena Republičkoj direkciji za vode koja je u njihovoj nadležnosti i da ćemo uskoro dobiti odgovore. Ni posle nekoliko poziva pres službi Ministarstva odgovori nisu stigli.\n– Imamo hiljadu nerešenih slučajeva koji su nastali zato što nisu određene granice vodnog zemljišta. Mi možemo samo da se čudimo i trpimo posledice zbog toga – komentariše Veljko Dimitrijević.\n– Ako bismo hteli da odredimo granice vodnog zemljišta i da ga upišemo u katastar kao javnu svojinu, morali bismo između ostalog da rešimo i slučajeve gde su reke promenile tokove i zauzele privatne njive. Potreban je novac da se ta privatna svojina otkupi, a da li ga ima, to je drugo pitanje – dodaje Dimitrijević.\nIpak, sagovornik Danasa ne sumnja da se taj posao mora uraditi, kao ni Marina Babić Mladenović, direktorka Zavoda za uređenje vodnih tokova Instituta za vodoprivredu „Jaroslav Černi“, koja korist od utvrđivanja granica sažima u „više reda, manje štete“.\n– Treba da se zna koja su područja pod uticajem vode jer na njima važe posebna pravila. Mi smo 2014. godine imali poplave zbog ogromnih padavina, međutim posledice su bile velike, jer su između ostalog, oni koji su gradili na mestima na kojima nije trebalo, naplatili štetu od države – objašnjava Babić Mladenović, dodajući da utvrđivanje granica zemljišta zahteva nekoliko koraka kao što su snimanje reke, hidrološke proračune, iscrtavanje karte sa granicama dosezanja vode.\nPodaci iz katastra ne odgovaraju stvarnosti\nSonja Pavlović, narodna poslanica iz Poslaničkog kluba samostalnih poslanika, kaže da su neodređene granice vodnog zemljišta samo jedan deo šireg problema jer se u Srbiji podaci iz katastra ne poklapaju sa faktičkim stanjem na terenu. „Mi ne znamo ni koje su granice ni ko su vlasnici zemljišta širom Srbije. Poslednji premer rađen je 1981, i ono što piše u katastru ne odgovara stvarnosti na terenu. Zato sam u Skupštini kazala da nijedan zakon koji se odnosi na zemljište ne bi trebalo da bude u proceduri, odnosno da se stave svi moratorijumi na sve zakone koji se odnose na bilo koje zemljište, da li poljoprivredno, gradsko, građevinsko, vodno ili bilo koje drugo.“\nOstrvo za šeike\nVojvođanski istraživačko-analitički centar (VOICE) pisao je prošle godine o ustupanju vodnog zemljišta kuvajtskim investitorima u Bečeju. Kako bi se napravio banjski kompleks u Bečeju, investitorima iz Kuvajta dato je preko 24 hektara gradskog građevinskog zemljišta i više od sedam hektara vodnog zemljišta, odnosno prodato je ostrvo između stare i nove brodske prevodnice na Tisi. Ostrvo je bilo u državnoj svojini i u planu regulacije bilo je okarakterisano kao „vodno zemljište“. Kako bi moglo da se proda, država ga je prenela u javnu svojinu opštine Bečej, dok je u katastru zavedeno kao gradsko građevinsko. Na taj način stekli su se uslovi da ostrvo pređe u ruke privatnih vlasnika.\n09. septembra 2017. u 19.03\nDa li je neko u ovoj našoj Srbiji čuo za prostorne i urbanističke planove u okviru kojih postoji obaveza da se jasno razgraniče građevinsko, poljoprivredno, šumsko i vodno zemljiste? U tom smislu pitajte nadležne iz Direkcije za vode zašto imaju stav da ne daju vodne uslove za izradu Planova detaljne regulacije čak i kad je u njihovom obuhvatu veštačko jezero? Jednostavno, ovde niko ne radi svoj posao, uvek su neki drugi krivi…\n10. septembra 2017. u 01.29\nOd pobede na lokalnim izborima u Beogradu (Vračar, Stari grad i Savski venac) i u drugim mestima po Srbiji članovi DS su najviše vremena provdila po katastrima. Primer: Šutanovac, Janjušević i ko zna koliko drugih sličnih likova koja su kupovali lokale i zgrade koje su bile predmet restitucije.\noj deda je još za vreme Ante Markovića, kada je donet prvi zakon o povratku oduzete imovine, podneo zahtev da mu se vrati kafana Kolosum (preko puta gradske skupštine). Posle 5. oktobra mahincijama DS lokal je prodat-poklonjenj članu DS i sada je neki butik, a moj deda je dobio .. da izbije oči.\n10. septembra 2017. u 08.17\nOvo sto se radi u Srbiji vise nije ni korupcija, pa cak ni beskrajan lopovluk, vec akt veleizdaje! Pocevsi od toga da svojoj deci zbog koristi mlekadzija dajemo otrovno mleko, pa do toga da jedinstvene resurse ove zemlje poklanjamo tajkunima!\n10. septembra 2017. u 10.31\nDo pre nekoliko godina setali smo u Novom Pazaru uz obale Raske ka starom Rasu. Vise ne postoji ni kozja staza uz obalu reke jer je sve zagradjeno. Ovo moze samo u Srbiji a posebno u gradu kakav je Novi Pazar.\n10. septembra 2017. u 10.34\nNije problem šta i gde piše. Problem je što ova kriminalna vlast ne prepoznaje moral kao deo ljudskog društvenog uređenja. Važna im je samo pljačka. Lična materijalna korist, bez obzira na posledice. Uskoro će mo se pitati kako to (recimo Karići) zidaju "jeftine" stanove u Makišu (zaštićenom području zbog vodo snabdevanja). Kao što je i izgradnja "Beograda na vodi" već postala "normalna" stvar …\n10. septembra 2017. u 10.53\na kako bi nam super precednik spasavao decu iz poplavljenih područja kao onomad iz smetova…\nmilorad arsic kaže:\n10. septembra 2017. u 20.05\nProbajte da od Grocke prema Smederevu prodjete obalom Dunava.Iako sve parcele koje se naslanjaju na vodotok pripadaju opstini ili HE Djerdap,privatni vlasnici susednih parcela zagradili su i one u drustvenom vlasnistvu i ne dozvoljavaju nikome da prodje obalom.U vise navrata sam se obracao Vodnoj inspekciji ali nikada nisam dobio odgovor.\n11. septembra 2017. u 23.20\nOvde niko ne pominje sustinu: Pre dva meseca Grad Beograd prodao je parcelu na Dunavu u Zemunu kao građevinsko zemljište, tvrdeći da je sve urađeno o Zakonu. Ako podjemo od toga da se precizno zna, ko i kako upravlja vodnim zemljistem (JVP), a da je doslo do prodaje vodnog zemljista po Zakonu onda se postavlja pitanje kako i na koji nacin je to izvedeno? Zar to nije moglo biti uradjeno samo ako su se JVP Srbijavode koje upravljaju vodnim zemljistem odrekle istog zemljista u korist grada Beograda? Gde je odgovornost nadleznih za takvo postupanje?


Povećana potražnja peleta širom BiH - Jajce Online\nNaslovnica DRUŠTVO Povećana potražnja peleta širom BiH\nZbog povećane potražnje širom BiH, došlo je do viših cijena peleta za 20 odsto, potvrdili su nam iz firmi koje se bave proizvodnjom ovog energenta.\nNaime, kako kažu, sada se cijene kreću od 350 do 390 KM za tonu, u zavisnosti od vrste, ali i kvaliteta.\nU kompaniji “Ensa BH” iz Srpaca potvrdili su da su cijene peleta više za 20 odsto nego u ljetnim mjesecima.\nSanja V. iz Banjaluke kaže da je na pelet kao ogrev prešla prošle godine i da jeste efikasnije grijanje i nema puno čišćenja kao kad se koristi drvo, ali da je rast cijena zabrinjava.\n“Nabaviću sada određene količine peleta i samo se nadam da neće biti jaka zima”, rekla je ona.\nPrethodni članakPretežno oblačno, na planinama snijeg\nNaredni članakDok je trebao biti u izolaciji učestvovao u tuči\nRudar potvrdio da prima platu od 2.400 KM\nKako je u BiH gotovo nestala cijela jedna općina i je li to naša budućnost?


Provera projektnih sporazuma i ugovora o izgradnji | Upravljanje Rizikom | SGS Srbija\nPočetak › Upravljanje Rizikom › Veliki projekti i finansije › Temeljna analiza › Provera tehničke pouzdanosti\nUpravljanje Rizikom Provera projektnih sporazuma i ugovora o izgradnji\nUsluge provere vaših projektnih sporazuma i ugovora o izgradnji koje obavlja kompanija SGS omogućavaju procenu njihove kompatibilnosti sa ciljem vašeg projekta kako bi se povećao uspeh vašeg projekta. Pozovite naš tim stručnjaka za projektno finansiranje već danas.\nNaši iskusni timovi procenjuju ugovore o snabdevanju i izgradnji u okviru vašeg projekta kako bi osigurali kvalitet dobavljača i ugovornih izvršilaca, kao i kvalitet njihovih tehničkih i komercijalnih akreditiva. Takođe obavljamo proveru projektnih međuugovora (kao što su sporazumi o preferentnoj kupovini i ugovori o preuzimanju) kako bismo vam osigurali pristup osnovnim zalihama i trgovinu proizvedenom robom u okviru vašeg projekta. Procenjujemo kompatibilnost odredaba vaših ugovora i sporazuma sa strukturom vašeg projekta, njegovim ciljevima i tehničkim zahtevima obuhvaćenim finansijskim modelom.\nNaše usluge provere projektnih sporazuma i ugovora o izgradnji obuhvataju:\nprocenu ugovora i proveru komercijalnih klauzula u vezi sa snabdevanjem i izgradnjom (uključujući periode odgovornosti za propuste i likvidirane štete);\npodršku pri izboru snabdevača i podugovarača, uključujući aktivnosti vezane za proveru kvalifikacija i tehnički prijem građevine;\nproveru iskustva i tehničkih sposobnosti predloženih ugovornih izvršilaca iz oblasti inženjeringa, nabavke i izgradnje (EPC) ili inženjeringa, nabavke, izgradnje i upravljanja (EPCM) i osiguranje odsustva sukoba interesa sa sponzorima projekta;\nproveru tehničkih i komercijalnih klauzula projektnih međuugovora (kao što su sporazumi o preferentnoj kupovini i ugovori o preuzimanju) u cilju procene njihove kompatibilnosti sa tehničkim pretpostavkama projekta;\nidentifikaciju svih projektnih rizika i preporuke u vezi sa merama za ublažavanje i mogućim poboljšanjima; proveru pouzdanosti predložene opreme i materijala u pogledu rizika od nepredviđenih troškova i odlaganja.\nNaši stručnjaci za projekte poseduju kombinovano tehničko i finansijsko iskustvo u različitim sektorima globalne industrije. Uz dokazane rezultate na polju provere velikih investicija sa strukturom projektnog finansiranja, obezbeđujemo neprocenjivu podršku vašem projektu. Naše provere vam obezbeđuju kritičnu bazu podataka za procene kreditnih odbora i pregovore o dokumentaciji. Uvek smo na raspolaganju da reagujemo na vaše potrebe i ponudimo vam rešenja u vezi sa tehničkim pitanjima koja nastaju tokom procesa procene, sve do zaključenja finansijskog aranžmana, pa i nakon toga.\nKao pouzdan izvor najnovijih industrijskih informacija, mi smo vaš prvi izbor za obavljanje provere sporazuma i ugovora o snabdevanju i izgradnji u okviru vašeg projekta. Pozovite naš iskusni tim za projektno finansiranje da bismo započeli proveru vašeg projekta.


U Beogradu uhapšeno 6 makroa (VIDEO) - Politički.rs\nU Beogradu uhapšeno 6 makroa (VIDEO)\nU Beogradu su uhapšena šestočlana kriminalna grupa zbog organizovanja prostitucije.\nKako se navodi u saopštenju, pripadnici MUP-a, Službe za borbu protiv organizovanog kriminala, u saradnji sa Tužilaštvom za organizovani kriminal, uhapsili su šest pripadnika organizovane kriminalne grupe za koje se sumnja da su izvršili krivična dela udruživanje radi vršenja krivičnih dela i posredovanje u vršenju prostitucije.\nUhapšeni su M. R. (1979), N. R. (1985), V. M. (1976), N. I. (1978), N. J. (1981) i S. M. (1991), prenosi Sputnjik.\nKako se sumnja, oni su, u periodu od avgusta do decembra prošle godine na teritoriji Beograda zakupljivali stanove u kojima su boravile ženske osobe koje su se, kako se sumnja, bavile prostitucijom.\nOsumnjičeni su organizovali oglašavanje prostitucije, kao i prevoz ženskih osoba klijentima radi pružanja seksualnih usluga.\nPolicija je prilikom pretresa osumnjičenih, kao i stanova koje su oni koristili, pronašla novac, telefone, manju količinu praškaste materije za koju se sumnja da je droga, laptop koji je korišćen za evidentiranje devojaka koje pružaju seksualne usluge i klijenata.\nOsumnjičeni će, uz krivičnu prijavu, biti privedeni nadležnom tužilaštvu, navedeno je u saopštenju MUP-a.\nTajni aparat Vučićeve vlasti: Od sitnih lopova i prevaranata, navijača, narko dilera i “biznismena” do penzionisanih policajaca i bezbednjaka\nProstitucija u bruto domaćem proizvodu Srbije učestvuje sa 16 milijardi, trgovina drogom sa gotovo 17,5 milijardi dinara\nStjuardesa nudila „zabavu za odrasle“ putnicima tokom i između letova\nTagged: HAPŠENJE, KRIMINAL, MAKRO, PROSTITUCIJA


Kasa u Priboju za 2020. godinu teška skoro 1,3 milijarde dinara - PPmedia\nPosted on\t18 децембра, 2019 9:26 am by adminpp033\nPriboj – Članovi Opštinskog veća opštine Priboj u utorak, 17. decembra, zasedali su po 63. put u ovom sazivu i verovatno održali poslednje sednicu u ovoj kalendarskoj godini.\nPribojski većnici utvrdili predlog budžeta za 2020. godinu\nNa agendi se našao veoma obiman dnevni red od čak 23 tačke, ali su člaanovi Veća opštine Priboj kao i do sada bili i konstruktivni u svojim diskusijama, i ekspeditivni u svom radu i jednoglasni u donošenju svih odluka.\nDa bi kalendarsku godinu završili kako je i planirano, a u duhu sa zakonskim okvirima, članovi Opštinskog veća su najpre usvojili treći rebalans budžeta opštine Priboj za 2019. godinu, koji je manji od prethodnog za 39 miliona i 825 hiljada dinara, ili za 2,92 odsto.\nКako je rekao Slaviša Janjušević, rukovodilac odeljenja za budžet i finasije, tehnički se mogla završiti budžetska godina, ali se ipak htelo uskladiti sve kako zakon predviđa jer su izostali neki troškovi koji su na početku godine bili planirani.\nČlanovi Opštinskog veća potom su usvojili i nacrt Budžeta opštine Priboj za narednu 2020. godinu u iznosu od 1.292.518 hiljada dinara plus nabavka laparoskopskog aparta za hirurgiju pribojske Bolnice u vrednosti od oko 12 miliona dinara bez koga nema savremene hirurgije.\n-Budžet svake opštine uglavnom pokriva tekuće funkcionisanje lokalne samouprave i malo ostaje za investicije, pogotovu veće i zančajnije – rekao je predsednik Opšptine Lazar Rvović i dodao da za te namene Priboj na sreću ima osposobljen tim za izradu i realizaciju projekata a time i za povlačenje sredstava iz Кancelarije za javna ulaganja Vlade Srbije, a samo za sada imamo projekte vredne 44 miliona evra, a sama gradska toplana sa oko 10 miliona evra pokriva veći iznos od našeg ukupnog godišnjeg budžeta – rekao je Rvović.\nOn je naveo da se poslednjih godina Priboj podigao iz sivila, ekonomski ojačao, čime je stvoren i prilično dobar ambijent za nove investitore i nova radna mesta.\nSvi većnici su se složili da Budžet za narednu ima razvojni karakter jer inicira i stvara uslove za nove investicije koje će se uglavnom finasirati iz drugih sredstava, uglavnom sa republičkog nivoa odnosno budućeg Nacionalnog investicionog plana.\nOpštinsko veće je donelo Odluku i o boravišnoj taksi koja će po osobi za jedan dan iznositi 60 dinara, a po domaćinstvu koje izdaje ležajeve biće godišnje 1000 dinara po jednom ležaju, a takse bi bile veće da smo,shodno zakonskim odredbama, kategorizovani kao turističko mesto.\nČlanovi Opštinskog veća podržali su i novi cenovnik komunalnih usluga koje pruža JКP „Usluga“ za 10 odsto, mada je intencija da se izjednače kategorije privrede i domaćistva, ali je to sada u potpunosti nemoguće, pa će kod privrede povećanje cene vode biti 5,9 odsto, a kod domaćinstava 11 odsto.\nPrihvaćen je i predlog odluka o stopi poreza na imovinu u narednoj godini kao i o usklađenim lokalnim komunalnim taksama i o finsijskoj podršci porodica sa decom.\nVećnici Priboja su doneli odluku i da u novoj toplani kod škola u Novom Perivboju gazduje JP „Toplana“ Priboj, a prihvatili su i odluku o prijavljivanju i upravljanju privatnim interesima javnih funkcionera u postupku donošenju opštih akata.\nČlanovi Opštinskog veća opštine Priboj prihvatili su i Кadrovski plan Opštinske uprave za narednu godinu koji će biti osnova i za zapošljavanje i za Pravilnik o sistematizaciji radnih mesta. Trenutno OU Priboj ima 43 radnika na neodređeno vreme, odnosno 35 službenika i 8 nameštenika, a po zakonu o lokalnoj samoupravi i ima pravo na 62 radnika ili po Pravilniku o sistematizaiciji 58 radnih mesta. Zabrana o prijemu u javnoj upravi i dalje je na snazi.\nVećnici Priboja su među prvima u Srbiji prihvatili i Etički kodeks funkcionera lokalne samouprave, a prihvaćen je i predlog Кomisije za raspodelu sredstava u sportu, da se Gradsko – sportskoj dvorani dodele dodatna sredstva za obezbeđenje grejanja u ovoj sezoni jer će se to u potpunosti rešiti od naredne sezone izgradnjom Gradske toplane.\nOpštinsko veće Priboja dalo je saglsasnost i na Programe rada za narednu 2020. godinu gotovo svih Javnih preduzeća u opštini Priboj, gotovo bez rasprave, s tim što je kod „Sportskog centra“ zaključeno da mora da se više povede računa o kvalitetnijem i domaćinskom održavanju sportskih objekata na šta je, po rečima većnika, bilo dosta primedbi u proteklom periodu.\nI ova 63. sednica Opštinskog veća bila je u funkciji pripreme predstojeće sednice SO Priboj koja će, kako je najavljeno, biti održana u četvrtak 26. decembra.\nОзнаке: budžet, PRIBOJ, VLADA SRBIJE


tehnologija - WebTribune\n13. новембра 2017.\tIZA OGLEDALA 0\n„Japan očigledno nije u potpunosti ispunio zahteve svetskih bankara i protiv njega je primenjeno geofizičko oružje. Kao rezultat toga, glavni Tojotin pogon je uništen i dogodila se strašna katastrofa na nuklearnoj elektrani Fukušima. Eto šta se desilo Japanu zato što je želeo da vodi nezavisnu politiku. Danas se geofizičko oružje …\n7. децембра 2016.\tŽIVOT 0\nJedno prošlogodišnje istraživanje otkrilo je da čak 63 odsto ljudi između 18 i 29 godina spava sa telefonom u krevetu. Proteklih godina se mnogo pričalo o tome koliko negativno tehnologija utiče na naš san. Veštačka plava svetlost električnih uređaja u mozgu aktivira neurone koji nas sprečavaju da se osetimo pospano. …\n3. новембра 2016.\tSPEKTAR 0\nNajnoviji ruski lovci MiG-35 biće testirani u realnim borbenim uslovima u Siriji, ali sa značajnom inovacijom – novim radarima Žuk-AME, koji prate do 30 ciljeva, a istovremeno gađaju njih šest, najavljuju ruski vojni portali. Ruski koncern Radioelektronska tehnologija KRET uskoro će predstaviti novi unapređeni model avionskog radara koji će prema …\n16. јула 2016.\tIZA OGLEDALA 0\nOsnivač svetske mreže je osudio Gugl i Fejsbuk zbog toga što su dozvolili da internet postane „najveća svetska mreža za špijuniranje“. Ser Tim Berners-Li je upozorio da je internet pao u ruke velikih pohlepnih korporacija i orvelijanskih vlasti koje zloupotrebljavaju moć interneta u svoju korist. „Internet kontroliše ono što ljudi …\n30. јуна 2016.\tIZA OGLEDALA 1\nOve nedelje je otkriven uznemiravajući patent po kome će se vakcine ubuduće sakrivati u hranu bez znanja javnosti. Američka prijava za patent pod nazivom US20080044481 A1 (Mikročestice za oralni unos) podneta je 2005. godine i podrazumeva ubacivanje lekova i vakcina u nevidljive čestice hrane, piše Džon Rapoport za „Activistpost.com“. Da …\n15. септембра 2015.\tIZA OGLEDALA 0\nU septembru 1962. britanski premijer Harold Mekmilan dobio je poverljivi dokument u kojem su bili opisani događaji koji su doveli do neuspeha prvog britanskog satelita, sa oznakom Ariel-1. Ova letelica, koja je predstavljala zajednički poduhvat sa SAD, lansirana je u aprilu te godine kako bi istražila efekte Sunčeve radijacije na …\nZnak zveri nam se približava brže nego ikad pre. Vrlo je moguće da će pod izgovorom vanrednog slučaja i vojne uprave doći do prinudnog ugrađivanja implantata. Pre nego što dođe do toga, čini se da će mnogi ljudi dobrovoljno da se podvrgnu „žigosanju“ tako što će odbaciti novčanike i …\nLanzu šraf je još jedan misteriozni objekat otkriven u proteklih par godina koji se suprotstavlja mejnstrim arheologiji i istoriji. On je otkriven 2002. godine a od tada je privukao mnogo pažnje među kolekcionarima i istraživačima. Najmisterioznije oko ovog objekta jeste da je u pitanju metalni šraf koji je otkriven u …


Objavljen prvi IPARD poziv za podršku ruralnom turizmu | Grad koji volim\nYou are at:Home»Vijesti»Društvo»EKONOMIJA»Objavljen prvi IPARD poziv za podršku ruralnom turizmu\nIz Ministarstva su saopštili da poziv ima za cilj podsticanje zapošljavanja, otvaranje novih i očuvanje postojećih radnih mjesta kroz razvoj poslovnih aktivnosti, valorizaciju prirodnih i poljoprivrednih dobara i promociju zdrave i organske hrane.\nKroz javni poziv podržaće se investicije u ruralni turizam u iznosu od deset hiljada do 150 hiljada EUR, uz bespovratnu podršku do 65 odsto.\nOn je, govoreći o značaju programa za cjelokupni poljoprivredni sektor i razvoj ruralnog turizma, proizvođačima poslao poruke ohrabrenja da apliciraju i iskoriste opredijeljenu podršku.\nStijović zahvalio Spitzu i kolegama iz Delegacije EU i Evropske komisije (EK) na podršci u implementaciji tog veoma važnoga projekta za Crnu Goru.\nOn je poručio da će se saradnja u budućnosti dalje unaprjeđivati i produbljivati.\nSvi potrebni obrasci vezani za konkurisanje na javni poziv mogu se preuzeti sa sajta Ministarstva https://www.gov.me/mpsv, kao i internet stranice za IPARD II program www.ipard.gov.me.


Zlatno runo: VI tom – Borislav Pekić — Knjige.Pravac\nKnjiga Zlatno runo: VI tom\namo gde se čudesno susreću prošlost i budućnost stvoren je jedan od najboljih romana srpske književnosti...\n„Povest grbače je naličje političke povesti. Istorija politike piše se na nečijoj grbači. A istorija grbače? Ona se ne piše. Živi se...“ - Borislav Pekić\n„Zlatno runo obeležava čitavu jednu istorijsku epohu i stoji u samom vrhu književnosti napisane na srpskom jeziku u drugoj polovini XX veka. (...) Roman je ostvaren kao ciklus od sedam velikih samostalnih delova, koji su iznutra povezani porodičnom sudbinom balkanskih Cincara, pomešanih sa srpskim stanovništvom i srpskom građanskom klasom u njenom usponu u raspadanju.“ - Predrag Palavestra\n„Zlatno runo je klasik naše književne epohe i udžbenik za mnoge pisce, alem-kamen jedne književnosti.“ - Anđelka Cvijić\nKomentari čitalaca o knjizi "Zlatno runo: VI tom"


Ambasador Norveške pozvan u rusko Ministarstvo inostranih poslova - Sputnjik Srbija\n18:37 24.09.2018 Preuzmite kraći link\nAmbasador Norveške u Moskvi Rune Resaland je pozvan u Ministarstvo inostranih poslova Rusije, gde mu je uručen odlučan protest zbog hapšenja državljanina Rusije u Oslu.\nU Norveškoj uhapšen državljanin Rusije zbog sumnje u ilegalnu obaveštajnu delatnost\n„MIP Rusije je pozvao ambasadora Norveške u Rusiji Runea Resalanda 24. septembra, kome je predat odlučan protest zbog hapšenja i pritvaranja ruskog državljanina na aerodromu u Oslu pod lažnim optužbama za obaveštajnu delatnost“, informisali su u diplomatskom resoru.\nZatraženo je objašnjenje zbog incidenta, hitno skidanje optužbi sa ruskog državljanina zbog apsurdnih optužbi i njegovo oslobađanje.\n„Stvara se utisak da talas kampanje ’špijuniranja‘ Rusije, uključujući i spolja nametnute, dobija svoje apsurdne forme u Norveškoj. Naravno, takvi koraci neće ostati bez posledica“, naglasili su u ruskom MIP-u.\nDržavljanin Rusije je uhapšen juče u Oslu i određen mu je pritvor od dve nedelje zbog sumnje da se bavi ilegalnom obaveštajnom delatnošću.


Svjedočenje bh. radnika: Kada se upali crvena sijalica, napuštamo pogone, znači da ide inspekcija - Jezerski.net\nSvjedočenje bh. radnika: Kada se upali crvena sijalica, napuštamo pogone, znači da ide inspekcija\nObjavljeno utorak, 06 Januar 2015 21:52\nJedan poduzetnik iz Visokog dosjetio se kako radnike držati neprijavljene, a ipak izbjeći sankcije inspekcije zbog toga, javlja bh. novinska agencija Patria.\nVlasnik jedne lokalne kompanije za preradu drveta u Visokom ugradio je dvije vrste sijalica u pogone svoje kompanije. Kade rade žute „obične“ sijalica znači da je zrak čist, i da radnici mogu raditi nesmetano, no kada se upale i crvene sijalice, znači da je inspekcija u krugu kompanije, i da se svi neprijavljeni radnici moraju kretati prema stražnjim vratima i otići do susjednog kafića, i tu ostati dok neko ne dođe po njih.\nCrvene odnosno žute sijalice pali portir, kod kojeg inspekcija prvo mora doći, da bi uopšte ušla u kompaniju.\nJedan od bivših radnika ove firme ispričao je za Patriu kako je ovo veoma funkcionalan i siguran sistem, jer inspekcija ne može zaključiti ništa na osnovu boje sijalice. On kompaniji godišnje ostavlja milionske uštete od poreza, ali, nažalost, ide na štetu države i radnika, piše NAP.\nVi ste ovdje: Home BiH Svjedočenje bh. radnika: Kada se upali crvena sijalica, napuštamo pogone, znači da ide inspekcija